
CU  ÎNSUFLEŢIRE  NOUĂ! 

Cu  numărul  de  faţă  «Revista  Teologică,  trece  pragul  anului 
al  optălea  al  existenţei  sale. 

în  decursul  celor  şapte  ani  de  până  acum,  am  avut  să  în- 
timpinăm  multe  greutăţi,  mai  ales  de  ordin  material,  pentrucă 
n’am  primit  sprijinul  deplin  al  acelora,  cărora  ne-am  adresat  cu 
munca  noastră.  Abonaţi,  ce  e  drept,  am  avut  şi  avem  destui, 
dar,  chiar  dintre  ceice  au  primit  revista  ani  de-arândul,  prea  pu¬ 
ţini  ş’au  împlinit  obligamentele  materiale  faţă  de  ea.  Şi  cum  noi 
alte  resurse  materiale,  decât  abonamentele,  n’am  avut,  ne-am  ales, 
din  vina  restanţelor  neincassate,  cu  o  considerabilă  datorie  la  ti¬ 
pografie.  De  aici  înainte  însă,  ne  vom  îngriji  mai  mult  şi  de 
partea  financiară  a  revistei,  ca  să-i  facem  posibilă  existenţa  pe 
mai  departe.  Vom  luă  deci  toate  măsurile  pentru  a  ne  incassâ 
pretensiunile.  Sperăm,  că  preoţimea  noastră,  cătră  care  ne  adresăm 
în  primul  rând,  îşi  va  şti  face  datoria  şi  nu  va  lăsă  să  apună 
singurul  organ  de  cultură  teologică,  ce-1  are.  Aceasta  o  cere 
demnitatea  şi  interesele  culturale  ale  chemării  preoţeşti!  Astăzi, 
când  şi  branşele  inferioare  îşi  au  organele  lor,  ar  fi  un  atestat 
de  paupertate  spirituală  pentru  o  preoţime,  ca  să  nu  aibă  un 
organ  de  cultură  teologică. 

De  aceea,  în  ciuda  tuturor  inconvenientelor  materiale  cu  cari 
luptăm,  suntem  hotăiîţi  să  ne  continuăm  munca  noastră  spre 
folosul  sufletesc  al  preoţimei  şi  spre  progresul  bisericei  noastre. 
Gândul  de-a  lăsă  să  înceteze  ace«t  organ,  ni  se  părea  ca  o  de¬ 
zertare  dela  postul  nostru. 

O  mulţime  de  probleme  religioase  şi  bisericeşti  aşteaptă  să 
fie  discutate  cu  competenţă,  ca  soluţiile  bune  ce  se  vor  găsi  să 
pătrundă  în  conştiinţa  bisericei  celei  vii  şi  să  o  fructifice.  Ochii 
preoţimei  trebuie  îndreptaţi  spre  principiile  şi  problemele  de  vieaţă 
ale  bisericei,  ca,  primind  de  acolo  orientarea  de  lipsă,  fiecare 
păstor  de  suflete  să  ştie  cum  să-şi  plaseze  însufleţirea  şi  dra¬ 
gostea  de  muncă  în  realitatea  vieţii.  Numai  în  acest  chip  se  poate 
porni  o  lucrare  vie  pentru  trezirea  unei  mai  intensive  vieţi  interne 
bisericeşti. 

Noi  avem  largi  forme  de  organizaţie  bisericească.  Multora 
li  se  pare  că,  funcţionând  regulat  întregul  aparat  al  acestor  forme 
de  organizaţie,  biserica  noastră  e  la  înălţimea  chemării  sale.  Nu 
voim  să  facem  pe  nimeni  să-şi  piardă  o  asemenea  părere  favo¬ 
rabilă;  căci,  privind  desvoltarea  bisericei  noastre  pe  de-a’ntregul, 
într’adevăr  ne  găsim  în  progres,  ce  e  drept,  încet,  dar  continuu. 
Totuş  nu  e  bine  să  ne  lăsăm  seduşi  numai  de  aparenţe,  fără  să 
analizăm  şi  aceeace  se  ascunde  în  dosul  lor.  Şi  dacă  facem  o 
asemenea  analiză  mai  temeinică,  privind  vieaţa  noastră  biseri¬ 
cească  în  lumina  principiilor  evangheliei,  vom  găsi  uşor,  că  sub 
formele  ei  largi  de  organizaţie  se  ascunde  un  fond  destul  de 
redus.  Acest  fond  trebuie  sporit,  mai  înainte  decât  oricare  altul,  căci 
în  fondul  creştinesc  al  vieţii  sale  rezidă  prosperitatea  internă  şi 
tăria  externă  a  bisericii.  La  sporirea  acestui  fond  al  vieţii  interne 
bisericeşti  ne  vom  nizui  să  contribuim  în  măsura  posinilă  şi  noi, 
arătând  izvoarele  şi  mijloacele  prin  cari  el  poate  fi  alimentat. 
Drept  aceea,  vom  da  o  mai  mare  atenţiune  de  cum  am  făcut-o 
până  acum  chestiunilor  de  actualitate  din  vieaţa  noastră  bise¬ 
ricească. 

Făcând  să  între  în  conştiinţa  fiecărui  slujitor  al  Domnului 
problemele  actuale  de  vieaţă  ale  bisericei,  vom  întări  sentimental 
de  solidaritate  a  muncii  la  care  ne  găsim  cu  toţii.  Acestui  senti¬ 
ment  vom  stărui  să  i  se  dea  şi  o  expresie  externă  corespunză¬ 
toare,  într’o  organizaţie  a  preoţimii,  menită  să  promoveze  inte¬ 
resele  superioare  ale  acesteia. 

Nu  vom  pierde  din  vedere  nici  chestiunea  mare  şi  din  ce 
în  ce  tot  mai  arzătoare  a  amplificării  organismului  nostru  bise¬ 
ricesc,  prin  înfiinţarea  noilor  episcopii,  contemplate  de  nemuri¬ 
torul  mitropolit  Şaguna.  Deşi  rezolvirea  acestei  chestiuni  atârnă 

şi  dela  factori  externi,  iotuş  terenul  trebuie  pregătit  înainte  de 
toate  în  însuş  sânul  bisericei.  Când  biserica  va  aveă  în  sine  de¬ 
stulă  putere  ca  să-şi  complecteze  edificiul  ei,  atunci  şi  factorii 
externi  vor  fi  siliţi  să  se  învoiască  la  aceasta. 

Cum  vedem,  în  situaţia  bisericească  de  astăzi  —  noi  avem 
multe  de  spus.  Şi  le  vom  spune,  călăuziţi  de  aceeaş  dragoste, 
care  ne-a  însufleţit  şi  până  acum  faţă  de  binele  bisericii  şi  a  po¬ 
porului  nostru. 

Deci,  cu  Dumnezeu  înainte ! 

Dr.  Nicolae  Bălan. 


CONFLICTUL  DINTRE  VATICAN  ŞI  ZIARELE  CATO¬ 
LICE  ITALIENE. 

Din  Roma  vin  veşti  care  arată  că  un  conflict  a  luat  naştere 
de  curând  între  Vatican  şi  câteva  ziare  catolice  din  regatul  Ita¬ 
liei  şi  că  toată  lumea  de  acolo  discută  cu  mult  interes  asupra 
acestei  chestiuni. 

Partidul  catolic  italian  are  mai  multe  organe  politice  de  pu¬ 
blicitate,  între  care  unele,  precum  Corriere  d’Italia  din  Roma, 
Avvenire  d'ltaiia  din  Bolonia,  Memento  din  Turin,  Italia  din  Milan 
şi  altele,  sunt  foarte  răspândite  prin  cercurile  catolice  şi  clericale. 
O  societate  alcătuită  în  sânul  partidului  catolic  a  cumpărat  cele 
mai  însemnate  din  aceste  ziare,  şi  astfel  ele  au  acum  o  condu¬ 
cere  unitară.  In  consiliul  de  administraţie  al  societăţii  se  află  dintre 
cele  mai  însemnate  personalităţi  ale  partidului  catolic  italian,  atât 
laici  cât  şi  clerici. 

Toate  ziarele  care  ţin  de  această  societate  sunt  organizate 
în  chip  modern.  Ele  caută  să  fie  cât  mai  mult  şi  mai  bine  in¬ 
formate,  se  ocupă  de  chestiunile  literare,  publicând  dări  de  seamă, 
cultivă  critica  teatrală  şi  se  deosebesc  foarte  mult  prin  aceasta 
de  celelalte  ziare  catolice  care,  deobicei,  sunt  foarte  plicticoase. 

Pe  terenul  politic  aceste  ziare  împărtăşesc  idei,  care  nu  sunt 
cele  mărturisite  în  Vatican.  Crezul  lor  politic  cuprinde  idei  foarte 
largi  şi  foarte  liberale.  Ele  nu  se  îngrozesc  de  loc  de  aşezarea  capitalei 
italiene  în  Roma,  se  împacă  bucuros  cu  faptul  îndeplinit,  şi  pa¬ 
triotismul  lor  nu  numai  nu  sufere  nici  o  restricţiune,  ci  atinge 
chiar  coarda  naţionalismului.  Tocmai  aceste  ziare,  numite  ale  tru¬ 
stului,  au  manifestat  în  chipul  cei  mai  călduros  pentru  cucerirea 
Tripolisului  şi  războiul  din  Africa. 

Fără  a  greşi,  aceste  ziare  pot  fi  socotite  drept  organe  ale 
noului  partid  parlamentar  catolic  care,  dela  suirea  Iui  Piu  X  pe 
tronul  pontifical,  a  părăsit  formula  Vaticanului  de  a  nu  se  ame¬ 
steca  în  politica  italiană  şi  care  tinde  a  se  constitui  în  Italia  şi 
are  deja  câţiva  reprezentanţi  în  parlament.  Acest  partid  se  pune 
cu  hotărîre  pe  terenul  constituţional  şi  se  învoeşte  fără  rezervă 
cu  noua  stare  de  lucruri,  fără  a  mai  face  mare  caz  de  drepturile 
şi  pretensiunile  Vaticanului. 

Scaunul  papal  a  arătat  în  diferite  rânduri  că  el  desaproabă 
cu  totul  diferitele  năzuinţe  care  se  împotrivesc  în  chip  atât  de 
deschis  la  instrucţiunile  şi  îndrumările  pontificale.  In  sfârşit,  în 
vremea  din  urmă  papa  a  publicat  o  notă  în  Acta  Sanctae  Sedis, 
care  e  monitorul  oficial  al  Vaticanului,  prin  care  desaprobă  toate 
ziarele  «trustului -  şi  declară  că  ele  nu  sunt  de  loc  în  comuniune 
de  idei  cu  Vaticanul. 

Mare  emoţiune  pe  urma  acestei  note,  pentrucă  ea  lovea  nu 
numai  ziarele  în  chestiune,  ci  şi  pe  proprietarii  şi  inspiratorii  lor 
care  fac  parte  din  grupul  conducător  al  catolicismului  italian. 

Ziarele  lovite  astfel  s’au  grăbit  să  facă  act  de  supunere.  Dar 
lunga  declaraţiune  pe  care  au  publicat-o  n’a  împăcat  de  loc  Va¬ 
ticanul.  In  esenţă  ele  spun  următoarele:  «Ne  plecăm  cu  respect 
înaintea  autorităţii  religioase  a  Sfântului  Scaun.  Dar  noi  n’am 
avut  niciodată  pretenţiunea  că  suntem  interpreţii  gândurilor  lui 
ori  că  am  fi  organele  sale.  Afirmăm  însă  fără  restricţiune  auto¬ 
nomia  noastră  în  materie  politică.  Noi  nu  suntem  ziarişti  cato¬ 
lici,  ci  catolici  ziarişti,  ceeace  e  foarte  deosebit,  şi  ca  atare  credem 
că  trebuie  să  ne  punem  numai  pe  un  teren  italian  şi  naţional. 
Scaunul  papal,  putere  internaţională,  şi  care  are  grija  sufletelor 
din  toate  ţările,  poate  strigă  după  nişte  revendicări.  Noi  însă 
primim  unitatea  italiană,  aşa  cum  se  găseşte  ea  alcătuită  astăzi». 

Se  înţelege  că  o  declaraţiune  întovărăşită  de  o  asemenea 
explicaţiune  şi  de  astfel  de  rezerve  n’a  putut  mulţămi  pe  papă. 
După  cum  spune  Osservatore  romano ,  printr’ânsa  conflictul  e  mai 
degrabă  aţâţat  decât  înlăturat.  Totuşi  Vaticanul  a  socotit  mai  în- 
demânatec  şi  mai  înţelept  să  nu  prea  facă  caz  şi  să  ia  act  de  cu¬ 
vintele  respectuoase  cătră  autoritatea  bisericească,  pronunţate  de 
personagiile  conducătoare  ale  societăţii  ziarelor. 

Papa  va  lăsă,  deci,  să  trăiască  ziarele  catolice  lovite.  Dar 
de  acum  înainte  se  va  şti  că  aceste  ziare  nu  exprimă  de  loc  cu¬ 
getarea  Vaticanului  şi  că  în  anumite  puncte  se  găsesc  chiar  în 
contrazicere  formală  cu  instrucţiunile  căpeteniei  catolicismului. 

Conflictul  rămâne,  deci,  şi  deşi  pentru  o  clipă  adormit,  mai 
curând  ori  mai  târziu  tot  va  izbucni. 

De  aci  se  constată  că  Roma  papală  departe  de  a  se  gândi 
la  împărăţia  lui  Dumnezeu  cea  predicată  de  Isus  Hristos,  şi  la 
îndrumarea  oamenilor  de  a  deveni  fii  ai  acestei  împărăţii  prin  cul¬ 
tivarea  sufletului  lor,  se  amestecă  în  lucruri  cu  totul  pământeşti 
şi  ceeace  e  mai  mult,  în  loc  de  a  contribui  la  înfrăţirea  oame¬ 
nilor  ea  împiedecă  de  a  se  înfrăţi  tocmai  pe  acei  care  doresc  a 
se  îmbrăţişa.  Căci  catolicii  italieni,  care  au  stat  până  acum  des¬ 
părţiţi  de  vieaţa  politică,  din  cauza  pretenţiunilor  Vaticanului, 
care  e  supărat  de  când  se  află  în  Roma  un  rege  italian,  catolicii 
italieni,  zic,  care  vor  să  se  declare  una  în  idea  naţională  cu  ce- 
ialalţi  fraţi  ai  lor  de  acelaşi  neam  şi  limbă,  sunt  împiedecaţi  de 
Vatican.  Din  cauza  poftelor  lui  politice  şi  dorinţelor  de  domi- 
naţiune  pământească,  el  nu  vrea  să  vadă  pe  catolici  grupaţi  îm¬ 
preună  cu  ceilalţi  Italieni  din  regat  în  jurul  aceloraşi  interese  na¬ 
ţionale  şi  ducând  la  un  loc  o  politică  de  unificare  şi  mărire  na¬ 
ţională. 

Şi  mai  sânt  de  acei  care  spun  că  noi,  Românii,  mai  degrabă 
am  fi  ajutaţi  în  realizarea  intereselor  noastre  naţionale  de  Bise¬ 
rica  romano-catolică  decât  de  cea  ortodoxă!... 

Săracii...  că  scurt  mai  văd!... 

Arhim.  Scriban. 


2T.  1  te.  o  «i  *  s. 


CHESTIUNI  VITALE. 

XIII. 

Se  îngrijeşte  Dumnezeu  de  noi? 

Dumnezeul  care  se  ascunde  aici  în  lumea 
aceasta,  pe  care  nti-l  vedem,  nu-l  simţim,  nu-l 
rugăm  şi  care  ne  aşteaptă  la  ieşire,  nu  e 
Dumnezeu  ci  o  Joitnărică.  C.  Secretan. 

Pentru  mulţi  a  pune  o  asemenea  întrebare,  înseamnă  să 
atentezi  la  cele  mai  scumpe  convingeri  ale  lor:  prezenţa  şi  in¬ 
fluenţa  lui  Dumnezeu  in  vieaţa  lor  sunt  atât  de  reale  încât  ar 
cădea  într'un  scepticism  universal,  dacă  le-am  clătina  această 
piatră  unghiulară  a  edificiului  lor  religios.  A!  numai  dacă  toţi 
contemporanii  noştri  ar  fi  în  starea  aceasta!  Din  nenorocire  mulţi 
şi-au  perdut  credinţa  în  Provedinţă.  Şi  în  ţările  noastre  civilizate 
numărul  celor  care  se  îndoesc  în  această  privinţă  merge  din  ce 
în  ce  crescând. 

Două  cauze  pot  explică  acest  fenomen  trist.  Prima  n’ar  fi 
oare  abuzul  făcut  în  veacurile  trecute,  şi  chiar  în  veacul  nostru, 
de  credinţa  în  Provedinţă  divină?  Paul  Janet,  în  cartea  lui  Causes 

Finales,  citează  cuv intele  lui  Bernardin  de  Saint-Pierre,  că  pepenele 
a  fost  împărţit  în  felii  de  Creator,  pentruca  să  fie  mâncat  în  fa¬ 
milie,  pe  când  dovleacul  fiind  mai  mare  se  poate  mânca  cu  ve¬ 
cinii!  Acelaş  scriitor  observând  că  purecii  se  aruncă  de  obiceiu 
mai  mult  asupra  colorilor  albe,  credea  că  instinctul  acesta  li-a  fost 
dat  ca  să-i  putem  prinde  noi  mai  uşor!  Un  autor  englez,  Buck- 
land,  se  întreabă  de  ce  e  mâncat  mielul  de  lup  şi  răspunde  că 
asta  e  o  dovadă  de  bunătatea  Provedinţei,  căci  numai  aşa  poate 
scăpă  de  boală  şi  de  bătrâneţe!  Fenelon,  de  altă  parte,  credea 
că  apa  mărilor  a  fost  făcută  pentru  ca  să  .'ţină  acele  clădiri  ui¬ 
mitoare  numite  vase».  De  aci,  ridiculizarea  lui  Voltaire,  pe  care 
o  găsim  într’unul  din  romanele  Iui:  f Nasurile  sunt  făcute  ca  să 
purtăm  lunete;  deci  trebuie  să  purtăm  lunete». 

A  doua  cauză,  şi  mai  mare,  de  unde  mi  se  pare  că  provine 
scepticismul  atâtor  contemporani  de  ai  noştri,  e  desvoltarea  extra¬ 
ordinară  a  ştiinţelor  naturale.  Savanţii  descoperă  zilnic  legi  ad¬ 
mirabile.  Aceste  legi  pot  fi  foarte  bine  expresiunea  voinţei  unui 
Creator,  însă,  sunt  atât  de  înţelepte  şi  atât  de  stabile,  încât  trebuie 
să  fie  de  ajuns  spre  a  ţinea  universul  în  rânduială,  asigurându-i 
deplina  desvoltare.  Asemenea  unui  tren,  universul  nu  poate  ieşi 
din  şinele  pe  care  merge  şi  de  aceea  n’avem  decât  să-i  lăsăm  să 
meargă.  Ceasornicul  e  prea  bine  făcut  pentru  ca  să  fie  nevoie  de 
intervenţia  ceasornicarului.  Altfel  ceasornicarul  e  tot  atât  de  de¬ 
săvârşit  ca  şi  opera  lui.  Noi  ne  lipsim  de  intervenirea  unui  Dum¬ 
nezeu  în  lume,  zic  o  mulţime  de  savanţi,  şi  prin  asta  nu  stăm 
de  loc  mai  rău.  Concepţia  noastră  despre  univers  e  mai  ştiin¬ 
ţifică  prin  asta  şi  mai  demnă  de  un  Creator  atotînţelept. 

Eu  cel  dintâiu  mă  plec  înaintea  minunatelor  descoperiri  ale 
ştiinţei  şi  admit  fără  vreo  greutate  determinismul  din  lumea  ma¬ 
terială;  asta  nu  mă  împiedecă  însă  de  a  crede  cu  nu  mai  puţină 
siguranţă  în  intervenirea  lui  Dumnezeu  în  istoria  omenirii  şi  a 
fiecărui  om  in  particular.  Şi  spun  sincer  că  nu  înţeleg  de  ce, 
alături  de  puterea  legislativă  care  formulează  şi  decretează  legi, 
n’ar  există  o  altă  putere  tot  atât  de  importantă,  un  fel  de  putere 
executivă  care  ar  executa  aceste  legi,  în  acord  cu  cea  dintâi. 
Orice  guvernare  bine  rânduită  are  această  putere  îndoită :  de  ce 
tocmai  guvernarea  supremă  ar  face  excepţie? 

Dacă  zicem  că  Dumnezeu  nu  poate  interveni  în  creaţiune, 
conştiinţa1  protestează;  căci  pentru  ea,  a  legă  pe  Dumnezeu  în¬ 
seamnă  a-1  negă.  Când  îi  vorbim  de  un  Dumnezeu,  prins  şi  el 
in  angrenajul  fatal  al  lucrurilor,  de  un  Dumnezeu  înrolat  şi  el  în 

1  Prin  conştiinţă  înţeleg,  de  sigur,  conştiinţa  mai  mult  sau  mai  puţin  luminată  de 
Evanghelie.  Când  vorbi  î  de  conştiinţa  morală  adesea  uităm  că  facem’  parte  diutr’o 
societate  care  timp  de  atâtea  veacuri  a  fost  sub  influenţa  creştinismului  şi  care,  prin 
chiar  faptul  acesta,  a  suferit  schimbări  care  se  datoresc  numai  Evangheliei. 

determinismul  universal,  ea  preferă  mai  degrabă  să  spună  că  nu 
există.  Dealtfel  aşa  fac  mulţi  dintre  savanţii  despre  care  vorbirăm 
adineaori;  sunt  prea  logici  ca  să  n’ajungă  la  negarea  sinceră  şi 
îndrăzneaţă  a  creatorului.  Ipoteza  unui  Dumnezeu,  drept  cauză 
primă  a  tot  ce  există  li  se  pare  din  ce  în  ce  mai  şubredă,  căci, 
dacă  maşina  lumii  merge  singură,  ei  nu  înţeleg  de  ce  nu  s’ar  fi 
făcut  tot  singură. 

Insă,  o  repet,  conştiinţa  protestează  împotriva  acestor  afir- 
maţiuni:  mai  întâi,  conştiinţa  universală,  conştiinţa  omenirii  în 
general,  care  cere  un  Dumnezeu  în  care  să  se  poată  încrede,  şi 
care  să  se  îngrijească  de  tot  ce  o  priveşte.  Religiunile  naturale 
au  avut  de  scop  să  pună  pe  om  în  legătură  cu  Dumnezeu  şi 
adesea  lucrul  acesta  merge  atât  de  departe  încât  Dumnezeul 
acesta  se  amestecă  în  toate  împrejurările  vieţii  omului,  chiar  şi 
în  cele  mai  mici  amănunte.  Aceasta  e,  o  mărturisim,  origina  multor 
superstiţii  absurde. 

Dacă,  în  loc  să  mă  adresez  conştiinţei  universale,  îmi  con¬ 
sult  pe  a  mea  aparte,  mă  găsesc  în  faţa  unui  fenomen,  care  nu 
se  poate  explică  fără  intervenţia  lui  Dumnezeu.  Să  luăm  o  faptă 
pe  care  o  pot  săvârşi:  dacă  e  bună,  conştiinţa  mă  împinge  spre 
ea  chiar  dacă  interesul  meu  s’ar  opune.  Dacă  e  rea,  conştiinţa 
caută  să  mă  abată  dela  ea.  Dupăce  am  făcut-o,  simt  o  bucurie 
adâncă  sau  dimpotrivă  o  durere  puternică,  dupăcum  am  ascultat 
de  conştiinţă  sau  nu,  oricare  ar  fi  de  altfel  urmările  bune  sau 
rele  care  vor  rezultă  de  aci  pentru  mine.  Mai  mult:  în  mine  şi 
în  jurul  meu  văd  prăbuşindu-se  tot  ce  iubesc,  pot  să  văd  nimi- 
cindu-se  toate  proiectele  mele,  pot  să  privesc  Ia  ruina  tuturor  nă¬ 
dejdilor  mele,  pot  să  văd  dispărând  toate  realităţile  pământului, 
căci  e  o  realitate  pe  care  nimic  n’o  poate  clinti  şi  anume  faptul 
conştiinţei  morale,  care  subsistă  chiar  dacă  toate  astea  ar  dis¬ 
părea.  Astfel,  de  multeori,  pe  patul  de  moarte  când  tot  sgo- 
motul  pământului  încetează,  un  glas  se  aude  în  mijlocul  tăcerii 
solemne,  şi  glasul  acesta  nu  e  altul  decât  al  conştiinţei  şi  e  cu 
atât  mai  puternic  cu  cât  tăcerea  e  mai  mare. 

Poate  omul  să  fie  cât  de  civilizat,  poate  chiar  să-şi  bată  joc 
de  lumea  morală  şi  să  considere  slabe  părerile  altuia,  însă  nu  va 
izbuti  niciodată  să  suprime  fenomenul  acesta  al  conştiinţei ,  care 
îi  dă  impresia  foarte  lămurită  că  o  putere  superioară  îl  stăpâ¬ 
neşte.  Se  simte  ţinut  parcă  de  o  mână  nevăzută  care  îl  conduce 
in  cutare  direcţiune  sau  îl  abate  din  alta;  e  o  autoritate  suverană 
de  care  trebuie  să  asculte  fără  discuţie.  A  discută  cu  ea  înseamnă 
un  început  de  neascultare.  Nici  o  autoritate  pământească  nu  co¬ 
mandă  în  chip  atât  de  poruncitor  şi  nu  condamnă  cu  atâta  ne- 
înduplecare.  Asta  e  ceeace  numesc  filozofii  sentimentul  obliga- 

ţiunii  morale  sau  imperativul  categoric.  Cei  mai  mari  dintre  ei 
l-au  recunoscut  la  toţi  oamenii.  Kant  a  mers  până  acolo  încât 
şi-a  reconstruit  toată  filozofia  lui  pe  această  bază.  Dupâce  a  dă¬ 
râmat  succesiv  toate  concepţiunile  spiritului  omenesc,  s’a  oprit  la 
fenomenul  acesta  al  obligaţiunii  morale,  care  i  s’a  părut  inata¬ 
cabil  şi  pe  stânca  aceasta  a  ridicat  întregul  edificiu  al  filozofiei  sale. 

Insă  e  cu  neputinţă  să  explicăm  cu  raţiunea  faptul  conştiinţei 
morale,  fără  să  afirmăm  totodată  şi  intervenţia  unei  puteri  spiri¬ 
tuale,  libere  şi  suverane,  care  nu  e  alta  decât  a  lui  Dumnezeu. 
Mâna  aceasta  pe  care  o  simt  pe  mine,  de  care  nu  pot  să  scap 
orice  aş  face  şi  ori  încotro  aş  apuca-o,  glasul  acesta  care-mi  vor¬ 
beşte  cu  atâta  putere,  cu  atâta  blândeţă,  glasul  acesta  care  mă 
urmăreşte  pretutindeni,  care  mă  înspăimântă  când  sunt  singur, 
sau  care,  dimpotrivă,  mă  face  nespus  de  fericit,  trebuie  să  pro¬ 
vină  dela  o  fiinţă  care  vorbeşte  şi  lucrează  A  pretinde  că  mâna 
şi  glasul  acesta  n’aparţin  nimănui,  nu  vin  de  nicăeri,  ar  fi  să  ad¬ 
mitem  un  efect  fără  cauză,  ceeace  ştiinţa  declară  ca  imposibil. 
Insă  ştiinţa  care  merită  numele  acesta  are  ca  principiu  să  con¬ 
state  toate  faptele  fără  a  omite  vreunul,  spre  a  le  căuta  apoi 
explicarea.  Ea  şi-ar  răsturnă  principiul  şi  s’ar  distruge  singură, 
dacă  ar  trece  în  tăcere  faptul  cel  mai  universal  şi  cel  mai  cen¬ 
tral  sub  pretext  că  îi  scapă  cauza. 

Fenomenul  conştiinţei  mi  se  pare  deci  că  implică  intervenţia 
suverană  în  vieaţa  mea  a  unei  fiinţe  de  care  depind,  căci  nimeni 
altul  afară  de  Dumnezeu,  n'are  drept  să  se  amestece  atât  de  mult 
în  vieaţa  mea,  încât  să  controleze  şi  să  judece  totul :  fiu  al  de¬ 
mocraţiei,  partizan  înfocat  al  inviolabilităţii  domiciliului  şi  al  liber¬ 
tăţii,  nu  recunosc  dreptul  acesta  decât  Fiinţei  supreme,  fără  care 
aş  întră  imediat  în  neant 

Pot  merge  însă  şi  mai  departe.  Dacă,  împins  de  conştiinţă 
încep  să  mă  gândesc  la  Dumnezeul  acesta,  ajung  la  o  concluzie 
identică  şi  mai  precisă.  Dumnezeul  conştiinţei  mele  îmi  apare 
înzestrat  cu  atribute  care  nu  se  pot  înţelege  fără  Provedinţă. 
Dumnezeul  acesta  e  sfânt:  prin  urmare  El  va  combate  răul  pre¬ 
tutindeni  unde  îl  va  întâlni,  şi  de  altă  parte  va  încuraja  binele 
cu  tot  atâta  purtare  de  grije.  E  înţelept:  deci  a  conceput  un  p'an  pentru 
univers  pe  care  trebuie  să-l  realizeze  prin  făpturile  sale.  Pentru  asta 
trebuie  să  le  conducă  El  însuş,  deoarece  făpturile  nu-i  cunosc  planul. 
E  puternic:  deci  poate  să  facă  orice  vrea,  cel  puţin  atât  cât  îi  în- 
gădue  înţelepciunea  şi  sfinţenia  lui.  In  sfârşit,  şi  ca  să  nu  lungim 
enumărările,  Dumnezeu  e  iubire  şi  esenţa  fiinţei  lui  e  iubirea: 
însă  atunci  cum  ar  fi  putut  crea  din  nimic  nişte  făpturi  chemate 
să-l  iubească,  pentruca  apoi  să  Ie  părăsească  fără  a  fi  cunoscut 
de  ele?  Un  părinte,  o  mamă  care  n’ar  fi  nişte  monştri,  n’ar  face 

aşa  ceva:  cum  ar  putea  face  Dumnezeu?...  «O  femeie,  scrie  Isaia, 
îşi  uită  ea  oare  de  copilul  pe  care-I  alăptează?  Nu-i  e  milă  ei 
de  rodul  pântecelui  său?  Chiar  dacă  1  ar  uită,  eu  nu-1  voiu  uită, 
zice  Domnul  -, 

Nu,  nu,  Dumnezeu  ori  e  Provedinţă,  ori  nu  există.  Şi  uni¬ 
versul,  în  totalitatea  şi  în  părţile  lui  e  un  pian  splendid  la  care 
un  artist  incomparabil  cântă  o  melodie  minunată.  Treptat  treptat, 
El  îl  aduce  la  o  armonie  desăvârşită  spre  a  scoate  din  ea  acor¬ 
duri  pe  care  muzica  omenească  ne  poate  face  să  le  întrezărim 
numai  în  unele  momente  fugitive. 

Dacă,  de  altă  parte,  conştiinţa  mă  îndeamnă  să  nu  mă  mai 
uit  la  Creator  ci  la  creatură,  mă  găsesc  în  faţa  unor  fiinţe  ne¬ 
spus  de  mici,  nişte  atomi  imperceptibili,  pierduţi  pe  un  alt  atom, 
pierdut  şi  el  în  mijlocul  unei  lumi  solare  care  nu  e  decât  un  vârtej 
de  praf  în  spaţiu!  Aceste  fiinţe  nu  ştiu  nimic,  nici  de  unde  vin 
nici  unde  merg.  Abia  se  cunosc  pe  ele  însele  şi  ceeace  ştiu  nu 
le  slujeşte  decât  să  le  ducă  la  constatarea  marei  lor  ignoranţe. 
Esenţa  acestor  fiinţe  chiar  e  dependenţa;  ele  n’au  nimic  în  ele 
însele,  nu  sunt  nimic,  sau  mai  de  grabă  sunt  nimic,  deşi  valoarea 
lor  morală  e  foarte  mare:  Şi  vreţi  să  ne  faceţi  să  credem  că  un 
Dumnezeu  înţelept  şi  bun,  dupâce  le-a  aruncat  în  imensitatea  spa¬ 
ţiului,  le-a  părăsit  fără  să  se  mai  îngrijească  de  ele!  Un  copil 
născut  de  curând,  uitat  într’o  parte  oarecare  şi  lăsat  fără  ajutor 
n’ar  fi  cu  nimic  mai  nenorocit.  Niciodată  conştiinţa  nu  va  putea 
admite  o  asemenea  monstruozitate  din  partea  Fiinţei  care  dimpo¬ 
trivă  ne  porunceşte  s’o  respectăm  şi  s’o  iubim  ca  pe  un  model 
desăvârşit. 

Noroc  că  istoria  acestor  făpturi,  atât  de  slabe  şi  dependente 
ne  dovedeşte  realitatea  unei  influenţe  a  lui  Dumnezeu  asupra  lor. 
Mai  întâi,  istoria  individuală:  fac  apel  la  cetitorii  mai  înaintaţi 
în  vârstă.  Majoritatea  vor  fi  şiliţi  să  mărturisească  că  o  putere 
misterioasă  a  dat  vieţii  lor  o  direcţiune  la  care  poate  nici  nu  s’au 
gândit  vreodată.  In  vieaţa  lor  au  fost  fapte  şi  împrejurări  care, 
într’un  moment  dat,  păreau  că  sunt  negarea  unui  plan  divin;  în 
unele  clipe  totul  părea  neînţeles  şi  învăluit  in  ceaţă:  şi  iată  că 
mai  târziu  au  fost  siliţi  să  recunoască  că  totul  fusese  bine  condus 
şi  că  tocmai  acele  puncte  întunecoase  ajunseseră  in  urmă  cele 
mai  luminoase.  Ele  erau  ca  nişte  jaloane  puse  de-o  mână  nevă¬ 
zută  şi  părintească  spre  a-i  conduce  pe  drumul  cel  mai  bun.  încet 
încet,  au  trebuit  să  recunoască  că  vieaţa  lor  seamănă  cu  o  bro¬ 
derie  cusută  pe  o  canava.  La  început  desemnul  nu  era  lămurit, 
însă  în  urmă  ceeace  eră  fără  formă  şi  vag  s’a  precizat  şi  acolo 
unde  dosul  broderiei  eră  mai  complicat  şi  mai  încurcat,  cusătura 
eră  mai  frumoasă  şi  mai  armonioasă.  Pe  măsură  ce  înaintăm  în 

vieaţă,  cuvântul  întâmplare  îşi  pierde  din  importanţa  lui  şi  între¬ 
zărim  un  plan  care  nu  e  altul  decât  planul  lui  Dumnezeu  pentru 
fiecare  individ.  Atât  sunt  de  exacte  cuvintele  lui  Bossuet,  ajunse 
aproape  proverb  azi:  Omul  propune  şi  Dumnezeu  dispune. 

Insă  ceeace  e  adevărat  cu  privire  la  individ  e  şi  mai  ade¬ 
vărat  cu  privire  la  totalitatea  indivizilor  şi  a  popoarelor.  Cu  toate 
aparenţele  contrare,  omenirea  urmează  un  plan  pe  care  orice  ob¬ 
servator  fără  părtinire  trebuie  să-l  recunoască.  Un  eveniment 
istoric,  un  fapt  de  amănunt 1  care  într’un  moment  dat  parecă  e 
rezultatul  întâmplării,  cu  timpul  ajunge  un  fapt  providenţial  de 
prima  importanţă.  O  ideie  lansată  într’o  clipă  oarecare  şi  aproape 
neobservată,  încet,  încet  ajunge  o  ideie  conducătoare  pentru  un 
întreg  period  al  istoriei.  Sunt  oameni  necesari  la  un  moment  dat, 
înzestraţi  în  cutare  sau  cutare  fel,  apărătorii  unui  principiu  sau 
altul.  La  început  rămân  necunoscuţi,  şi  în  urmă  apar  pregătiţi 
pentru  un  scop  anumit.  Deasemenea,  sunt  popoare  care  se  ivesc 
tocmai  în  momentul  psihologic.  Dacă  ar  fi  venit  mai  curând  sau 
mai  târziu  n’ar  fi  putut  juca  rolul  la  care  erau  chemate. 

Intr’o  piesă  de  teatru,  fiecare  actor  vine  la  un  anumit  mo¬ 
ment,  pentruca  în  urmă,  când  i  s’a  terminat  rolul,  să  plece.  Istoria 
iarăş  e  o  scenă  vastă  pe  care  apar  deodată,  de  unde  şi  de  ce 
nu  se  ştie,  personagiile  necesare  şi  simţi  foarte  bine,  că  întâm¬ 
plarea  nare  ce  căută  aci.  Totul  e  urmarea  unor  legi  înţelepte  care 
descopăr  un  plan  divin. 

Vreţi  un  exemplu?  Qândiţi-vâ  la  rolul  Elveţiei  în  lume:  po¬ 
ziţia  ei  în  centrul  Europei,  istoria  ei  care  e  istoria  celei  mai  vechi 
republici  moderne,  faptul  că  e  compusă  din  state  diferite  cu  limbi 
şi  de  rase  diferite,  influenţa  pe  care  a  exercitat-o  şi  o  exercită 
din  ce  în  ce  mai  mult  azi  ca  birou  central  al  multor  opere  in¬ 
ternaţionale.  Tot  ce  priveşte  Elveţia  pare  providenţial.  S’a  putut 
zice  de  ea  că  e  o  humana  confusio,  divina  Providentia  gabernata , 
o  confuziune  omenească  guvernată  de  o  Provedinţă  divină.  Ea 
apare  ca  un  câmp  de  experienţe,  de  care  mai  curând  sau  mai  târziu 
vor  profita  marile  ţări  vecine,  care  nu  râd  de  micimea  ei  teri¬ 
torială.  Micimea  aceasta  îi  aduce  mari  servicii,  permiţându-i  să 
facă  încercări  mai  mult  sau  mai  puţin  fericite,  care,  pentru  o  na¬ 
ţiune  mare,  ar  putea  avea  cele  mai  rele  urmări. 

E  posibil  şi  chiar  probabil,  că  într’o  zi  Europa,  poate  chiar 
omenirea  întreagă  se  va  organiză  în  felul  Elveţiei.  Totdeauna 
vor  fi  state  diferite,  dar  fără  bariere,  în  felul  Confederaţiei  celor 

1  Ştim  rolul  atribuit  de  V,  Hugo  ploii  care  a  căzut  în  timpul  nopţii  din  ajunul 
bătăliei  dela  Waterloo.  Ploaia  aceasta  întârziind  sosirea  unui  corp  al  armatei  franceze 
a  dat  victoria  aliaţilor  şi  a  schimbat  deodată  mersul  istoriei  europene.  Cunoaştem  cu¬ 
vintele  înţepătoare  ale  lui  Pascal  cu  privire  la  micul  grăunte  de  nisip  care  a  ucis  pe 
Croimvell’,  şi  cele  privitoare  la  nasul  Cleopatrei:  Dacă  nasul  acesta  ar  fi  fost  mai  scurt, 
toată  faţa  pământului  s’ar  fi  schimbat». 

XXII  de  cantoane,  fiecare  ţară  păstrându-şi  autonomia,  fiind  unite 
între  ele  printr’o  putere  centrală.  Atunci,  dar  numai  atunci  vom 
recunoaşte  cu  câtă  înţelepciune  a  apropiat  Creatorul  diferite  po¬ 
poare  unele  de  altele,  popoare  care  în  loc  să  se  răsboiască,  sunt 
chemate  să  se  completeze  unele  pe  altele,  ca  un  corp  format  din 
membre  diferite.  Deviza  Elveţiei :  Toţi  pentru  unul  şi  unul  pentru 
toti,  mai  curând  sau  mai  târziu  va  ajunge  deviza  omenirii,  căci 
ea  e  rezumatul  Evangheliei. 

E  un  alt  popor  mai  puţin  număros,  dar  al  cărui  rol  a  fost 
în  istorie  mult  mai  important  ca  al  Elveţiei ;  acesta  e  poporul 
evreu.  Nu-i  putem  urmări  istoria  pe  care  a  avut-o  în  decursul 
veacurilor,  fără  a  constată  o  influenţă  din  partea  lui  Dumnezeu. 
El  se  poate  numi  poporul  providenţial  prin  excelenţă.  In  el  şi 
mai  ales  în  reprezentantul  lui  cel  mai  renumit,  Isus  Hristos,  se 
vede  toată  sforţarea  acţiunii  providenţiale.  Cum  se  explică,  fără 
aceasta  din  urmă,  menţinerea  acestui  popor  microscopic  în  mi¬ 
jlocul  unor  naţiuni  mult  mai  mari  ca  el,  într’o  ţară  care  altădată 
eră  centrul  lumii,  între  cele  trei  continente:  Asia,  Africa  şi  Eu¬ 
ropa  pe  drumul  popoarelor  vechi?  Cum  putem  pricepe  mai  ales 
evenimentele  care  au  precedat  venirea  lui  Hristos  pe  pământ  şi 
care  au  pregătit  această  venire?  Când  a  apărut  Hristos,  eră  mo¬ 
mentul  psihologic,  care  trebuia  să-i  permită  să  aibă  maximul  de 
influenţă  în  lume.  Limba  greacă,  răspândită  pretutindeni  după  cu¬ 
ceririle  lui  Alexandru,  avea  să  uşureze  extraordinar  de  mult  pre¬ 
dica  apostolilor.  Imperiul  roman  aproape  îşi  terminase  cuceririle, 
dărâmând,  fără  să  ştie  de  ce,  toate  barierele  care  despărţeau  po 
poarele  între  ele,  fapt  care  dedese  călătoriilor  o  extensiune  extra¬ 
ordinară,  asigurând  cetăţenilor  romani  o  siguranţă  deplină  pretu¬ 
tindeni  pe  unde  mergeau.'  Ştim  de  cât  de  mare  folos  a  fost 
unui  om  ca  Sf.  Ap.  Paul  titlul  lui  de  cetăţean  roman.  In  fine, 
cu  venirea  împăratului  August  începuse  o  eră  de  pace.  Templul 
lui  Ianus,  pururea  deschis  până  aci,  se  închisese  în  semn  că  pre¬ 
tutindeni  e  pace. 

înainte  de  Hristos  totul  i-a  pregătit  venirea.  După  El  totul 
porneşte  mai  mult  sau  mai  puţin  dela  El.  Soarele  lumii  morale, 
El  luminează  rând  pe  rând  pe  toate  popoarele  care  consimt  să 
graviteze  în  jurul  lui,  lăsând  în  întunerec  pe  cele  care-1  resping. 
Deasemenea,  putem  spune  fără  teamă  de  a  fi  contrazişi,  că  Isus 
Hristos  e  omul  provedinţial  prin  excelenţă,  manifestare  supremă 
a  Providenţei  în  sinul  omenirii.  Ne  putem  îndoi  de  origina  dum- 
nezească  a  lui,  însă  ne  găsim  în  faţa  unei  fiinţe  absolut  unice,  a 
cărei  existenţă  nu  se  poate  contesta  şi  pe  care  e  vorba  s’o  ex- 


Te  duceai  de  pildă  dela  Roma  la  Alexandria  cu  câţiva  franci. 

plicăm  într’un  fel  sau  altul.  Singura  explicare  plauzibilă,  dată  până 
acum  e  de  a  vedea  în  El  o  dovadă  iredutabilă  despre  intervenţia 
Iui  Dumnezeu  în  istorie.  Marele  istoric  elveţian  Jean  de  Mirller 
a  fost  adus  la  credinţa  în  Evanghelie,  tocmai  constatând  rolul  extra¬ 
ordinar  al  lui  Hristos  în  istorie. 

Tot  aşa  e  şi  cu  cartea  care  ni-1  face  cunoscut,  atât  pe  El 
cât  şi  poporul  din  care  face  parte:  Biblia.  Ea  e  un  docu¬ 
ment  care  nu  se  poate  explică  fără  o  acţiune  din  partea  lui  Dum¬ 
nezeu.  Şi  ea  Ia  rândul  ei  e  o  carte  providenţială  prin  excelenţă. 
De  aci  răspândirea  ei  în  lume.  E  cartea  cea  mai  răspândită.  Graţie 
ei  s’a  inventat  imprimeria  şi  s’au  fixat  multe  limbi  care  mai  înainte 
erau  doar  vorbite.  Prima  telegramă  trimisă  din  America  în  Eu¬ 
ropa  prin  cablu  submarin  a  fost  un  verset  din  Evanghelie:  <■  Mă¬ 
rire  întru  cei  de  sus  lui  Dumnezeu  şi  pe  pământ  pace  între  oa¬ 
meni  bunăvoire>'. 

O  carte  tradusă  în  mai  mult  de  400  de  limbi,  o  carte  răs¬ 
pândită  pe  întreaga  suprafaţă  a  pământului,  în  280  milioane  de 
exemplare  în  veac.  XIX,  ceeace  face  aproape  8000  pe  zi :  e  ceva 
surprinzător  şi  dacă  ni  s’ar  spune  că  răspândirea  aceasta  e  pro¬ 
dusul  unei  idei  omeneşti,  m’aş  grăbi  să  întorc  argumentul  şi  să 
întreb  cum  se  face  că  atâtea  mii  şi  milioane  de  oameni  din  toate 
ţările  şi  limbile  sunt  cuprinşi  de  atâta  zel  pentru  răspândirea  unei 
cărţi,  care,  departe  de  a  desmerdâ  şi  linguşi  pe  om,  îl  aruncă  neîn¬ 
cetat  în  praf  spre  a  ridică  pe  Creatorul  lui  cu  atât  mai  mult? 
Dacă  aci  nu  e  o  acţiune  suverană  şi  providenţială,  dacă  toată 
mişcarea  asta  e  produsul  întâmplării,  trebuie  să  mărturisim  că  mi¬ 
sterul  ei  devine  cu  atât  mai  mare,  afară  numai  dacă  admitem  că 
întâmplarea  e  Provedinţa  suverană. 

Oricare  ar  fi  idea  pe  care  ni-o  facem  despre  ea,  Biblia  pentru 
orice  observator  cinstit  joacă  un  rol  providenţial  de  cea  mai  mare 
importanţă.  Mai  mult:  ea  afirmă  la  rândul  ei,  în  fiecare  pagină, 
cu  o  unanimitate  uimitoare,  că  într’adevăr  Dumnezeu  se  îngrijeşte 
de  noi  şi  încă  în  chipul  cel  mai  direct.  Ea  ne  arată  că  Dumnezeu 
lucrează  atât  în  istoria  generală  cât  şi  în  cea  individuală,  şi  lu¬ 
crează  în  decursul  veacurilor  pentru  a-şi  formă  o  împărăţie  de 
fiinţe  libere,  cu  o  voinţă  puternică,  chemaţi  la  cele  mai  frumoase 
destinaţii.  Treptat  treptat  Dumnezeu  îşi  pregăteşte  o  vastă  fa¬ 
milie  al  cărui  tată  iubit  va  fi  El,  iar  oamenii,  copiii  iubiţi,  cărora 
vreâ  să  le  comunice  fericirea  şi  vieaţa.  Împărăţia  aceasta  e  un 
fel  de  elită  şi  aristocraţie  a  omenirii  deschisă  tuturor  şi  pentru 
care  toţi  trebuie  să  lucreze.  Dupăcum  regnul  mineral  lucrează 
pentru  cel  vegetal,  cel  vegetal  pentru  cel  animal,  omenirea  natu¬ 
rală  trebuie  să  lucreze  pentru  fiii  împărăţiei.  Tot  ce  se  întâmplă 

pe  pământ  în  definitiv,  se  întâmplă  în  interesul  lor.  Şi  oricine 
vrea  să  devină  fiul  lui  Dumnezeu,  trebuie  să  lucreze  ca  un  rob 
în  serviciul  fiilor  Regelui  regilor. 

Aici  însă  întâlnesc  o  îndoită  obiecţiune,  despre  care  ţin  să 
spun  câteva  cuvinte  înainte  de  a  termină.  Iată  pe  cea  dintâi: 
Dacă  Dumnezeu  se  îngrijeşte  de  noi,  de  fiecare  din  noi,  cum 
poate  îngădui  El  ca  păcatul  şi  răul  să  facă  atâtea  ravagii  pe  pă¬ 
mântul  nostru?  Se  împacă  oare  toate  aceste  suferinţe  cu  inter¬ 
venţia  reală  a  unui  Dumnezeu  înţelept  şi  bun?  De  ce,  de  altă 
parte,  lasă  păcatul,  adecă  desordinea  morală,  să  se  răspândească 
atât  de  mult?  N’ar  trebui  oare  să  intervină  şi  să  distrugă  pă¬ 
catul  şi  suferinţa? 

Nimeni  nu  recunoaşte  mai  mult  ca  noi  şi  asta  cu  durere, 
cât  de  mult  e  răspândit  păcatul  pe  pământ;  însă  trebuie  să  acuzăm 
pe  Dumnezeu  de  asta?  Nu-i  răspunzător  oare  omul,  care  a  stricat 
opera  lui  Dumnezeu?  Sigur  că  ar  fi  mult  mai  comod  şi  mai 
uşor  să  suprime  deodată  păcatul,  suprimând  pe  păcătoşi:  ar 
fi  însă  demn  aşa  ceva  de  un  Dumnezeu  care  ne  respectă  liber¬ 
tatea?  Dumnezeu  vrea  pentru  împărăţia  lui  fii  liberi,  nu  sclavi 
sau  maşini  şi  pentru  asta  lasă  pe  om  să  păcătuiască.  Nu-I  iasă 
insă  în  păcate  ci  îi  trimite  suferinţa,  care  n’are  alt  scop  decât  să 
ne  înştiinţeze  de  starea  de  desordine  in  care  ne  aflăm.  E  un  semnal 
de  alarmă  de  cel  mai  mare  folos,  spre  a  ne  face  să  ne  întoarcem 
înapoi  când  am  rătăcit  şi  spre  a  ne  înştiinţa  înainte  de  a  ne  lăsă 
duşi  de  păcat.  Când  îmi  apropiu  degetul  de  foc,  simt  îndată  o 
durere  puternică.  Noroc,  căci  fără  ea  aş  riscă  să  las  să-mi  ardă 
degetul,  apoi  mâna  şi  în  urmă  şi  corpul. 

Suprimaţi  durerea  şi  veţi  vedea  ce  va  ajunge  omenirea  noa¬ 
stră  cea  rea.  Imediat  ar  domni  conrupţia  şi  neamul  omenesc  n’ar 
întârzia  de  a  dispărea  sub  apăsarea  păcatului.  Suferinţa  e  ca  sarea 
mării  care  o  împiedecă  de  a  se  descompune:  luaţi  sarea  şi  Oceanul 
se  va  transforma  într'o  cloacă  imensă,  împrăştiind  moartea  în  jurul 
ei.  Departe  de  a  contrazice  idea  unui  Dumnezeu-Provedinţă, 
dimpotrivă,  suferinţa  şi  chiar  moartea  e  o  dovadă  vie  şi  con¬ 
stantă  despre  aceasta.  Cunoaştem  cuvintele  adânci  ale  lui  La- 
cordaire:  « Moartea  e  capo  d’opera  dreptăţii  lui  Dumnezeu». 

Cealaltă  obiecţiune  mai  grea  şi  mai  specioasă,  constă  în  a 
spune:  Dacă  Dumnezeu  se  îngrijeşte  de  noi  cu  atâta  solicitudine, 
Libertatea  noastră  nu  e  decât  o  iluzie;  suntem  ţinuţi  în  faşe  ca 
nişte  copii  mici  şi  prin  urmare  responsabilitatea  ni-i  anulată. 

Trebuie  să  ne  înţelegem  însă:  Dumnezeu  nu  sileşte  pe  nimeni 
să  aleagă  calea  cea  bună.  El  ne  urmăreşte  cu  iubire,  caută  să 
ne  oprească,  atunci  când  facem  un  pas  greşit  şi  ne  împinge  în 
cutare  sau  cutare  direcţie  pe  care  vrea  să  ne  facă  s’o  luăm.  Dacă 

ne  împotrivim,  nu  ne  sileşte  şi  ne  lasă  să  facem  singuri  expe¬ 
rienţă,  gata  să  ne  readucă  iarăş  când  suferinţa  a  lucrat.  Nu  aten¬ 
tează  la  libertatea  noastră  ca  şi  un  părinte  în  educaţia  pe  care 
o  dă  fiului  său.  Educaţia  aceasta,  dacă  e  inteligentă,  are  mai 
de  grabă  de  scop  să-l  aducă  la  adevărata  libertate  care  e  ascul¬ 
tarea  de  conştiinţă. 

Dealtfel  eu  cred  că  trebuie  să  distingem  mai  multe  trepte 
în  libertate ;  pe  măsură  ce  ne  coborîm  pe  treapta  fiinţelor,  liber¬ 
tatea  se  micşorează  şi  ea.  Evident  că  la  punctul  de  plecare,  în 
lumea  minerală  şi  în  lumea  vegetală,  nici  nu  există  libertate.  In 
plantă  şi  în  mineral  poate  fi  doar  mişcare  şi  nimic  mai  mult.  Cu 
animalul,  vedem  că  se  iveşte  prima  auroră  a  libertăţii.  La  el  e 
o  spontaneitate  care  ne  face  să  presimţim  altceva.  Insă  instinctul 
joacă  un  rol  atât  de  mare  la  animal,  încât  nu  se  poate  vorbi  încă 
de  libertate.  Omul  nu  se  naşte  liber  ci  candidat  la  libertate.  El 
e  pus  între  lumea  determinismului  şi  lumea  libertăţii;  rămâne  ca 
el  să  aleagă;  după  alegerea  pe  care  o  face  sau  îşi  pierde  chiar 
şi  capacitatea  de  a  fi  liber,  sau  dimpotrivă,  se  afirmă  ca  fiinţă 
liberă  şi  se  aruncă  într’o  desvoltare  nesfârşită.  Totodată  însă  e 
expus  la  mari  primejdii,  ca  un  ascensor  care  vede  foarte  bine  pră¬ 
păstiile  care  se  deschid  la  picioarele  lui,  pe  măsură  ce  se  apropie 
mai  mult  de  vârfuri. 

Evident  că  Provedinţa  dumnezeească  variază  după  gradul  de 
libertate.  Înţeleg  că  cu  lumea  determinismului,  cu  mineralul  sau 
cu  planta,  legile  stabilite  fiind  atât  de  înţelepte,  intervenţia  di¬ 
vină  nu  e  necesară.  Mineralul  şi  planta  n’au  decât  să-şi  urmeze 
legile  desvoltării  lor  spre  a-şi  ajunge  creşterea  deplină:  le  e  im¬ 
posibil  să  iese  din  ele.  Cu  animalul1  Provedinţa  pare  şi  mai  ne¬ 
cesară.  Insă  cu  omul,  e  altfel.  Cum  el  poate  prin  libertatea  lui 
să  iase  din  legile  fiinţei  sale  şi  să  producă  desordine  în  jurul  lui, 
trebuie  ca  Dumnezeu  să-şi  rezerve  dreptul  de  a  interveni  pentru  a 
repara  răul  posibil.  Să  presupunem  contrarul  şi  vom  întrezări  uşor 
urmările  grozave  care  ar  rezultă  de  aci:  ar  fi  atâta  neascultare 
din  partea  omului,  încât  ar  face  lumea  imposibilă  de  locuit  şi 
vieaţa  ar  înceta. 

Prin  urmare,  întreaga  omenire  e  obiectul  direct  al  Provedinţei, 
însă  între  oameni  e  o  categorie  care  concentrează  asupra  ei  cea 
mai  mare  parte  din  această  activitate  divină:  aceştia  sunt  fiii  lui 
Dumnezeu,  care,  ridicându-semaisus,  au  mai  multă  nevoie  ca  ceilalţi 
să  fie  ţinuţi  şi  conduşi  de  Creatorul  ajuns.  Tatăl  lor  ceresc.  Şi  cu 
cât  se  ridică  mai  mult  în  desvoltarea  lor,  cu  atât  acţiunea  lui  Dum- 


1  Isus  însă  a  afirmat  câ  nici  o  vrabie  nu  cade  din  cer  fără  ştirea  şi  voia  Tatălui 
ceresc.  Vechiul  Testament  se  îngrijeşte  foarte  mult  de  animale  şi  Sf.  Ap.  Paul  vor¬ 
beşte  de  suspinurile  creaţiunii.  Cine  le  aude  dacă  nu  Dumnezeu? 

nezeu  e  mai  puternică  şi  intervenţia  Iui  mai  efectivă.  Un  tată  de 
familie  se  va  îngriji  mai  mult  de  fii  decât  de  slugile  lui,  sau 
ce!  puţin  purtarea  lui  de  grije  va  fi  mai  mare  faţă  de  cei  dintâi 
decât  faţă  de  cei  din  urmă. 

Libertatea  omului,  departe  de  a  contrazice  Provedinţa  dum- 
nezeească,  din  contra,  o  cere.  E  greşit  prin  urmare  să  spunem  că 
Provedinţa  aceasta  e  răsturnarea  libertăţii,  căci  ea  e  mai  degrabă 
condiţia  indispensabilă  a  ei.  Obiecţiunea  examinată  mai  deaproape, 
ne  dă  o  nouă  probă  în  sprijinul  tezei  noastre :  nu-i  acesta  cel 
mai  bun  chip  de  a  o  respinge? 

Şi  din  cele  ce  preced  putem  afirmă  cu  tărie  că  Dumnezeu 
se  îngrijeşte  de  noi  alât  în  total  cât  şi  individual  şi  că  nu  e 
om  pe  pământ  care  să  poată  zice  că  e  părăsit  de  Dumnezeu : 
oricât  de  sărac,  de  mic  şi  de  ignorant  ar  fi,  Dumnezeu  se  in¬ 
teresează  de  el,  şi  interesul  acesta  va  merge  crescând  pe  mă¬ 
sură  ce  şi  el  se  va  apropia  de  Dumnezeu.  ;Apropiaţi-vă  de  Dum¬ 
nezeu  şi  el  se  va  apropia  de  voi».  Altfel,  de  ce  în  caz  de  primejdie 
chiar  şi  cei  necredincioşi  strigă  atât  de  uşor:  Ah!  Dumnezeule, 
scapă-mă ! 

Nu  cunosc  gând  mai  mângăetor  şi  mai  înspăimântător  tot¬ 
odată  ca  gândul  acesta.  Gând  mângăetor,  dacă  fiind  înpăcat  cu 
Părintele  ceresc  prin  crucea  lui  Hristos,  am  ajuns  unul  din  fiii  lui. 
Nimic  mai  dulce  pentru  un  copil  ascultător  decât  să  se  simtă 
sub  privirea  tatălui  său.  Oriunde  mă  duc,  orce  mi  se  întâmplă, 
bucurie  ori  durere,  oricare  mi-ar  fi  preocupările  şi  grijile,  ce 
linişte  pentru  mine  să-mi  pot  zice :  Dumnezeu  mă  vede,  mă  urmăreşte, 
nimic  nu  mi  se  va  întâmpla  fără  voia  lui.  Sânt  sigur  că  el  nu 
mă  va  lăsa  să  rătăcesc  într’o  direcţiune  greşită.  Siguranţa  aceasta 
îmi  transformă  vieaţa  şi  îi  dă  o  valoare  nemărginită:  căci  ştiu  că 
şi  detaliile  cele  mai  neînsemnate  pot  deveni  dovezi  pentru  iubirea 
lui  părintească.  Doamne,  zice  psalmisful,  cercetatu-m-ai  şi  m’ai  cu¬ 
noscut;  Tu  ai  cunoscut  şederea  şi  scularea  mea.  Tu  ai  priceput 
gândurile  mele  de  departe.  Cărarea  mea  şi  toate  căile  mele 
mai  înainte  le-ai  văzut.  Tu  ai  cunoscut  toate  cele  de  pe  urmă 
şi  cele  de  demult.  Tu  n.’ai  zidit  şi  ai  pus  peste  mine  mâna  Ta. 
Unde  mă  voiu  duce  dela  Duhul  Tău?  Şi  dela  faţa  Ta  unde 
voiu  fugi?) 

Gând  înspăimântător,  apoi,  pentru  cel  care  nu  s’a  împăcat 
cu  Dumnezeu  şi  care  nu  vrea  să  asculte  de  autoritatea  conştiinţei. 
Acelaş  Dumnezeu,  care  adineaori  eră  un  tată  iubitor,  apare  acum 
ca  un  Judecător  care  ia  parte  ca  martor  nevăzut  la  toate  faptele 
mele,  rr,i-aude  toate  cuvintele  şi  îmi  ceteşte  gândurile  cele  mai  as¬ 
cunse.  Şi  orice  a-ş  face,  nu  pot  scăpă  de  El,  prezenţa  lui  mă 

înspăimântă,  mă  tulbură  şi  mă  nelinişteşte.  Singurul  lucru  care-mi 
mai  rămâne  de  făcut,  e  să  mă  asurzesc,  ca  să  uit  această  prezenţă 
de  temut. 

Victor  Hugo  a  exprimat  idea  aceasta  într’o  poezie  mişcă¬ 
toare,  Conştiinţa,  care  ne  arată  cum  Cain  după  omor  fuge  pre¬ 
tutindeni,  dar  înzadar,  de  ochiul  lui  Dumnezeu.  Chiar  în  fundul 
mormântului  ochiul  acesta  îl  îngrozeşte: 

Atunci  zice:  «Vreau  să  locuesc  sub  pământ 
Ca  un  om  singuratec  in  mormântul  lui: 

Nimic  nu  mă  va  mai  vedea  şi  eu  nu  voiu  mai  vedea  nimic». 
Se  făcu  o  groapă  şi  Cain  zise:  «Bun»! 

Apoi  se  cobori  singur  sub  această  boltă  întunecoasă ! 

Când  şezu  jos  pe  scaunul  lui  în  umbră 

Şi  când  se  închise  supterana 

Ochiul  eră  în  mormânt  şi  privea  spre  Cain. 

Astfel  deci,  în  ambele  alternative  întâlnesc  în  adâncimile  su¬ 
fletului  meu  o  privire  dumnezeească  de  care  nu  pot  scăpă :  In 
primul  caz  ochiul  lui  Dumnezeu  mă  urmăreşte  şi  mă  atrage  spre 
el  cu  o  iubire  nespusă.  In  al  doilea  privirea  unui  Judecător  mă 
urmăreşte  cu  asprime  şi  mă  condamnă  pentru  păcatele  mele.  Prima 
privire,  luminându-mi  existenţa,  îmi  dă  vieaţa;  a  doua  mă  încon¬ 
joară  cu  întunerec  şi  mă  omoară. 

Oricare  ar  fi  convingerile  noastre  religioase,  să  nu  uităm  că 
Dumnezeu  se  îngrijeşte  de  noi,  atârnă  de  noi  să  ne  alegem  Dum¬ 
nezeul  pe  care-1  preferăm!  Dim.  I.  Cornilescu. 


UN  ARTICOL  de  D.  A.  PALMIERI  DESPRE  „FlLIOQUE“. 

Acest  articol  a  apărut  în  Dicţionarul  de  teologie  catolică  de 
Vacant-Mangenot  >.  El  mi-a  fost  semnalat  de  unul  din  prietinii 
mei,  care,  izbit  de  tonul  lui  serios,  de  urbanitatea  lui  relativă, 
de  parada  lui  de  ştiinţă,  m’a  rugat  să  nu-1  las  să  treacă  neob¬ 
servat.  Bucuros  aduc  omagii  autorului  său  şi  tuluror  calităţilor 
sale;  numai  cât  principiile,  pe  cari  se  sprijineşte  teologia  lui  sunt, 
în  ochii  mei,  cu  totului  tot  eronate.  Combaterea  lor  umple  ope¬ 
rele  teologilor  vechi-catolici,  îndeosebi  Revista  noastră  interna¬ 
ţională  de  teologie.  Dl  Palmieri  citează  unele  din  publicaţiunile 
noastre,  dar  sigur  că  n’a  cetit  acele  din  lucrările  noastre,  cari 
combat  tezele  romane,  care  sunt  tocmai  ale  sale.  Aşa  stând  lu¬ 
crul,  ar  însemna  pierdere  de  vreme  să  începem  din  nou  o  po- 

lemică,  pe  care  n’ar  ceti-o  mai  mult,  decât  pe  întâia.  «Funda¬ 
mentul»  teologilor  ultramontani,  «e  făcut».  Ei  construesc  şi  se 
mişcă  pe  un  teren,  care  după  părerea  noastră,  se  surpă  din  zi 
în  zi  tot  mai  mult ;  falşă  e  exegeza  lor  biblică,  falşă  e  interpretarea 
textelor  s.  Părinţi,  falşă  pretinsa  lor  tradiţiune,  falşă  istoria  lor 
bisericească.  Întreg  sistemul  papal  ridicat  pe  astfel  de  fantazii, 
nu  poate  decât  să  se  dărâme  în  măsura  în  care  ştiinţa  descopere 
minciunile  şi  superstiţiile,  cari  îi  servesc  drept  temelie. 

Cuvântul  «filioque»  înseamnă,  că  Duhul-Sfânt,  care  purcede 
dela  Tatăl,  purcede  şi  dela  Fiul.  Nimic  mai  simplu:  Dumnezeu, 
Părintele  nostru  ceresc,  ne  dă  duhul  său  pentru  a  ne  sfinţi,  duhul 
adevărului,  duhul  înţelepciunei,  duhul  dragostei,  duhul  dreptăţii, 
etc.  Acest  duh  este  şi  duhul  lui  Hristos,  Fiul  lui  Dumnezeu  prin 
excelinţă.  Dumnezeu  ne  comunică  duhul  său  prin  Hristos,  mijlocitor 
între  Dumnezeu  şi  oameni.  Nu  există  două  duhuri  ale  lui  Dumnezeu, 
nu  există  decât  unul,  care  este  deci  duhul  Tatălui  şi  al  Fiului, 
adecă  duhul  iui  Dumnezeu  şi  al  Hristosului  său.  Duhul  sfânt  ne  vine 
aşa  dară  dela  Tatăl  şi  dela  Fiul.  Aceasta  eră  trinitatea  primitivă. 

Ce  poate  fi  mai  uşor  de  înţeles?  Dar  s’au  găsit  teologi,  cari 
au  transformat  în  sistem  metafizic  acest  adevăr  aşa  de  simplu. 
Ei  au  văzut  în  verbul  «a  purcede  un  act  vecinie,  prin  care, 
deci,  mai  înainte  de  toţi  vecii,  o  persoană  divină,  Duhul-Sfânt 
«purcede:  dela  persoana  Tatălui,  care  atunci  este  principiul  ei 
vecinie  şi  unic...  Insă  dacă  Duhul-Sfânt  este  şi  Duhul  Fiului,  nu 
purcede  el  oare  şi  dela  persoana  Fiului?  Da,  zic  unii,  nu,  zic 
alţii.  Aceştia  voesc,  ca  Duhul-Sfânt  să  purceadă  numai  dela 
Tatăl.  Dar  atunci  Duhul-Sfânt,  care  purcede  dela  Tatăl  singur, 
cum  este  el  şi  Duhul  Fiului?  Aşa  este,  răspund  ei,  că  ni  s’a 
«trimis»  prin  Fiul.  Şi  dacă  ni  s’a  trimis  prin  Fiul,  aceasta  nu-i 
de  ajuns  pentruca  să  putem  zice,  că  el  purcede  şi  dela  Fiul? 
Mister!  Material  pentru  dispute  fără  de  sfârşit.  «A  purcede  dela» 
poate  însemnă  numai  cât  ;a  fi  trimis  prin»,  sau  şi  ceva  mai 
mult,  decât  atâta;  pentruce  nu?  pentruce  da?  Şi  pentruce  «a 
purcede  dela»  n’ar  însemna  simplaminte  «a  veni  dela»,  aşa,  că 
atunci  am  avea  aceasta  propoziţiune:  «Duhul-Sfânt  ne  vine  dela 
Tatăl,  care  binevoeşte  a  ni-1  comunica «  şi  tot  acesta  Duh  divin 
este,  care  ni  s’a  comunicat  şi  prin  Hristos,  mijlocitorul  şi  Mân 
tuitorul.  Şi  iată  totul. 

Părinţii  au  zis,  când,  că  Duhul-Sfânt  vine  dela  Tatăl,  când, 
că  el  vine  dela  Tatăl  şi  dela  Fiul;  că  el  vine  din  fiinţa  Tatălui, 
sau  din  fiinţa  divină,  deci  din  înţelepciunea  lui  Dumnezeu,  din 
vieaţa  lui,  din  bunătatea  Lui  şi  din  iubirea  Lui.  Aceste  explicări 
se  înţelegeau  de  sine.  Ele  circulau  în  Răsărit  şi  în  Apus.  Nimenea 
nu  vedea  în  ele  rău,  şi  ele  erau  mulţumitoare.  O  sanda  simpli- 
citas ! 

Sinodul  din  Nieea,  în  simbolul  său,  s’a  mărginit  Ia  textul 
evanghelic,  că  Duhul-Sfânt  purcede  «dela  TatăK.  Biserica  Spaniei, 
pentru  a  glorifică  divinitatea  Fiului,  adause  la  acest  simbol  mai 
târziu,  că  Duhul-Sfânt  purcede  dela  Tatăl  şi  dela  Fiul,  vrând 
să  zică,  că  Fiul  încă  e  Dumnezeu,  deopotrivă  cu  Tatăl.  Spaniolii 
ş’au  zis,  că,  dacă  Părinţii  sinodului  din  Constantinopole  în  381 
ş’au  recunoscut  dreptul  de  a  corege  simbolul  Sinodului  din  Nicea 
având  intenţiuni  bune,  puteau  tot  aşa  de  bine,  şi  ei,  cu  o  intenţie 
egal  de  bună,  să  adaugă  cuvântul  «filioque»,  pe  care  îl  folosi¬ 
seră  Părinţii  de  câteva  ori.  Şi  acelaş  lucru  făcu  Biserica  francă 
şi  Biserica  Romei,  după  oarecari  dificultăţi,  aprobă.  Eră  o  dovadă, 
că  cuvântul  «filioque»  nu  cuprindea  o  erezie  şi  că  cuvintele  «ex 
patre  solo »  nu  erau  admise. 

Merită  să  se  observe  că  la  început,  Răsăritul  n’a  combătut 
conţinutul  cuvântului  «filioque»,  ci  ceeace  l-a  determinat  să  pro¬ 
testeze  împotriva  introducerii  lui  în  simbol,  a  fost  atitudinea  Ro¬ 
mei,  care  cu  toate  întâile  rezistenţe  ale  papei,  fini  dându-şi  În¬ 
voirea  la  impunerea  acestui  adaos.  Orientalii,  mânaţi  de  aceasta 
pretenţie  şi  simţind,  că  ea  ascundea  o  noţiune  eronată  despre 
primatul  roman,  respinseră  acest  adaos,  susţinând,  că  se  făcuse 
fără  aprobarea  vr’unui  sinod  ecumenic  şi  împotriva  opririlor  mai 
multor  sinoade  ecumenice  de  a  se  atinge  de  ceva,  orice  ar  fi, 
din  simbolul  oficial  dela  Nicea. 

Dl  Palmieri  însuşi  nu  se  teme  să  explice  în  felul  acesta  cauza 
schismei  dintre  Răsărit  şi  Apus.  El  citează  acest  loc  din  teologul 
grec  Amvrazis:  «Multă  vreme,  episcopii  orientali  nu  se  gândiră 
să  osândească  purcederea  Duhului-Sfânt  ex  filio.  Ei  nu  aduseră 
înainte  aceasta  deosebire,  decât  atunci,  când  băgară  de  seamă, 
că  papalitatea  eră  un  pericol  pentru  independenţa  şi  libertatea 
Bisericii.  Dacă  deci  papii  nu  s’ar  fi  lăsat  abătuţi  din  drumul  lor 
de  ambiţiune,  de  iubirea  prea  mare  de  sine,  de  setea  de  domnie, 

este  de  tot  probabil,  că  lumea  n’ar  fi  dat  atenţie  acestor  deose¬ 
biri.  că  acestea  cu  timpul  s’ar  fi  şters  şi  lumea  creştină  n’ar  fi 
avut  să  deplângă  sfâşierea  schismei»  (opul  citat  col.  2321). 

Pentru  a  pune  capăt  acestei  schisme,  vechii  catolici  au  luat 
o  atitudine,  care  pare  foarte  logică  şi  foarte  corectă.  Doctrina 
lui  «filioque»,  au  zis  ei,  nu  este  o  dogmă,  deoarece  ea  n’a  fost 
afirmată  ca  atare  de  mulţi  dintre  s  Părinţi;  ea  nu-i  nici  o  erezie, 
deoarece  ea  a  fost  propusă  şi  mărturisită  de  mai  mulţi  Părinţi; 
prin  urmare  ea  nu-i  decât  o  opiniune  teologică.  Ori  e  lucru  pe¬ 
riculos,  ca  o  simplă  opiniune  teologică  să  fie  cuprinsă  într’un 
simbol  dogmatic,  pentrucă  aceasta  ar  însemnă  să  expui  pe  cre¬ 
dincioşi  a  o  luă  încetul  cu  încetul  drept  o  dogmă.  Prin  urmare 
ar  fi  înţelept  lucru,  să  se  suprime  :  filioque-  din  simbol  şi  să 
se  revie  la  textul  autentic  al  simbolului  ecumenic.  Insuş  papa 
Leon  111  a  blamat  inserţiunea  lui  «filioque»  la  simbol:  atunci, 
n’ar  însemnă  atât  cât  a-i  aduce  omagii,  dacă  se  suprimă  această 
inserţiune?  Reîntoarcerea  la  textul  autentic  al  simbolului  ecu¬ 
menic  nu  se  justifică  ea  oare  de  sine?  E  deci  de  lipsă  a  aşteptă 
o  permisiune  pentru  a  se  conformă  poveţei  celor  două  sinoade 
ecumenice,  cari  au  oprit  a  adauge  ceva  la  textul  simbolului  ecu¬ 
menic? 

Dl  Palmieri  încearcă  să  aducă  în  încurcătură  pe  vechii  ca¬ 
tolici.  El  le  zice:  '<Teologia  voastră  învaţă,  că  aparţine  numai  si¬ 
noadelor  ecumenice  singure  să  hotărască,  dacă  un  adevăr  teo¬ 
logic  merită  un  loc  în  simbol  şi  dacă  el  trebuie  rânduit  în  nu¬ 
mărul  dogmelor  religiunii  creştine.  O  Biserică  particulară  n’are 
aşadar  dreptul  să  se  pronunţe  asupra  caracterului  dogmatic  sau 
simplaminte  teologic  al  unei  formule  înşirate  în  simbol»  (col.  2337). 
—  Răspuns.  Nu-i  de  lipsă  să  se  apeleze  la  un  sinod  ecumenic 
pentru  a  şti,  dacă  o  doctrină  teologică  nu-i  decât  o  opiniune  sau 
dacă  ea-i  o  dogmă.  Criteriul  sobornicesc  este  foarte  clar.  Dacă 
această  doctrină  e  propusă  de  unii  Părinţi  şi  respinsă  de  alţii, 
evident,  că  ea  nu  poate  fi  decât  o  simplă  opiniune,  şi  nici  decum 
o  dogmă,  dogma  fiind  «ceeace  s’a  crezut  pretutindeni,  totdeauna 
şi  de  toate  Bisericile».  O  Biserică  particulară,  care  constată  acest 
desacord,  nu  încearcă  nici  o  piedecă  pentru  a  se  rosti  cu  privire 
la  caracterul  «nedogmatic»  al  acestei  doctrine.  Cât  priveşte  dreptul 
acestei  Biserici  de  a  se  întoarce  la  textul  autentic  al  simbolului 

ecumenic,  el  e  cu  atât  mai  evident,  cu  cât  sinoade  ecumenice 
au  interzis  în  mod  formal  alterarea  acestui  text.  După  Dl  Pal¬ 
mieri,  textul  alterat  trebuie  respectat  până  atunci,  până  când  «su¬ 
premul  magisteriu  infalibil  al  Bisericii  din  Roma?  menţine  alte- 
raţiunea!  Catolicii  învăţaţi  ştiu  acum  ce  să  înţeleagă  sub  acest 
faimos  magisteriu  infalibil;  ei  ştiu,  că  în  biserica  sobornicească 
nu  există  decât  un  învăţător,  Hristos,  prin  urmare  un  singur  ma¬ 
gisteriu,  cel  al  lui  Hristos,  şi  că  cel  al  papei  nu-i  decât  o  in- 
venţiune  anticreştină  şi  deci  antisobornicească  a  acestuia. 

Dar  Dl  Palmieri  nu  se  ţine  bătut.  El  e  fermecător  şi  adauge: 
«Să  concedem  pentru  un  moment,  că  o  Biserică  particulară  are 
dreptul  să  şteargă  din  simbol  o  formulă,  care  după  părerea  ei, 
exprimă  o  opiniune  teologică.  Insă  vechiul  catolicism  ar  trebui 
şi  el  să  conceadă,  că  o  Biserică  particulară  n’ar  putea  exercită 
acest  act  de  jurisdicţie  universală,  dacă  n’ar  avea  asupra  celor¬ 
lalte  o  superioritate  doctrinală  şi  morală,  dacă  prin  anticitatea 
ei,  tăria  tradiţiilor  sale,  vestejirea  vieţii  sale  supranaturale,  n’ar 
întrece  pe  celelalte,  nu  le-ar  aduce  oarecumva  să-i  recunoască 
o  anumită  superioritate  morală.  Dar  acest  caracter  de  superiori¬ 
tate  morală,  noi  îl  găsim  în  mod  sigur  în  Bisericile,  cari  au  adaos 
«filioquet  la  simbol,  în  Biserica  particulară  a  Spaniei,  care  se  îm¬ 
potrivi  arianismului,  semiarianismului,  priscillianismului ;  în  Bise¬ 
rica  particulară  a  Galiilor,  renumită  prin  vechimea  şi  martirii  săi. 
De  altfel  practica  acestor  Biserici  a  primit  aprobarea  solemnă  a 
Bisericii  romane...  Din  contră,  Biserica  particulară,  care  cere  su¬ 
primarea  lui  tMoqiie  este  Biserica  catolică  (sic)  elveţiană,  adecă  o 
Biserică  care  n’are  nici  istorie,  nici  tradiţii,  o  Biserică  care  îşi 
trage  originea  de  câteva  decenii,  o  Biserică,  care  îşi  datoreşte 
naşterea  sa  revoltei  împotriva  Bisericii  romane,  o  Biserică,  a  că¬ 
reia  ierarhie  este  reprezentată  de  un  singur  episcop,  pe  care  chiar 
teologii  ruşi  stau  la  îndoială  a-i  recunoaşte  ca  consacrat  în  mod 
valid-. 

Să  luăm  pe  rând  una  câte  una  fatitaziile  şi  amenităţile  d. 
Palmieri.  înainte  de  toate,  el  se  înşală  peste  tot  cu  privire  la 
drepturile  şi  datorinţele  unei  Biserici  particulare.  El  presupune, 
că  supunându-se  poruncilor  sinoadelor  ecumenice,  de  a  se  ţinea 
de  textul  oficial  al  simbolului,  ea  îndeplineşte  «un  act  de  juris¬ 
dicţie  universală-*.  EI  se  înşală:  nu-i  în  acest  fapt  nici  jurisdicţie 

universală,  nici  act  de  o  jurisdicţie  oarecare,  ci  simplu  act  de 
supunere  faţă  de  porunca  sinoadelor,  folosirea  dreptului,  pe  care 
îl  are  tot  creştinul,  şi  oricare  Biserică  creştină,  oricât  de  neîn¬ 
semnată  ar  fi  ea,  de  a  urmă  bunului  său  simţ,  şi  de  a  rămânea 
credincioasă  noţiunei  simbolului  de  credinţă,  care  nu  trebuie  să 
cuprindă  decât  ceeace  aparţine  credinţii.  Nu  e  nicidecum  de 
lipsă,  ca  o  Biserică,  pentru  a  folosi  acest  drept  simplu,  să  aibă 
o  supremaţie  morală  asupra  celorlalte.  Să  nu  deplasăm  chestiu¬ 
nile;  să  nu  confundăm  ceeace  este  din  drept  bisericesc  şi  ceeace 
este  din  domeniu  moral.  Acesta-i  lucru  elementar. 

Noi  n’avem  să  examinăm  aci  in  ce  chip  se  ţine  de  virtuţile 
lor  morale,  că  Bisericile  Spaniei,  Galiilor  şi  Romei,  au  dreptul, 
ce  ş’au  atribuit,  de  a  schimbă  simbolul.  E  permis  să  se  îndoiască 
cineva  în  deosebi,  că  episcopii  Spaniei,  în  conduita  lor  faţă  de 
priscilianişti,  au  dat  dovadă  de  virtute  morală.  E  permis  mai  mult 
încă  de  a  trage  la  îndoială  valoarea  dogmatică  a  «aprobării  so¬ 
lemne  a  Bisericii  romane».  Istoria  arată  destul  de  lămurit  ceeace 
valorează  aprobările  Romei,  mai  ales  în  cazul  de  faţă,  mai  ales, 
când  se  ştie  ceeace  a  judecat  despre  el  papa  Leon  lll-lea. 

Ce  este  mai  mult,  D  Palmieri  uită  în  ce  consistă  catolici- 
tatea  Bisericii.  El  are  aerul  să  crează,  că  se  ’ntemeiază  pe  nu¬ 
mărul  mare  al  credincioşilor  şi  episcopilor  săi,  şi  nu  pe  corecti- 
tatea  dogmelor  sale.  El  nu  vede,  că  Biserica  catolică  elveţiană 
nu  s’a  «revoltat»  împotriva  Bisericii  universale,  ci,  din  contră, 
pentru  a  rămâne  fidelă  Bisericii  soborniceşti  universale,  i-a  re¬ 
proşat  ea  papalităţii  minciunile  ei,  prevaricaţiile  şi  trădarea.  D. 
Palmieri  reproşează  Bisericii  vechi-catolice,  că  n’are  nici  istorie, 
nici  tradiţii;  istoria  ei  este  totuş  destul  de  frumoasă,  când  această 
Biserică  a  avut  curajul  să  puie  adevărul  de  a  toată  lumea  mai 
presus  de  papa,  şi  când  ea  s’a  alăturat  cu  energie  la  tradiţiile 
Bisericii  primitive  violate  în  mod  criminal  de  Roma.  In  zadar 
încearcă  Dl  Palmieri  să  spele  papalitatea  din  18  Iulie  1870,  şi 
să  înegrească  pe  catolicii,  cari  au  avut  îndrăzneală  să  demascheze 
falsificările  romane.  Dl  Palmieri  poate  publică  ce-i  place  într’un 
Dicţionar  papist,  el  nu  va  stinge  luminile,  cari  în  afară  de  acest 
Dicţionar  conving  Roma  de  eroare:  orbis  major  urbe. 

El  nu  cutează  să  tragă  la  îndoială  validitatea  episcopatului 
vechiu-catolic,  căci  el  ştie  bine,  că  Roma  îl  admite;  ci  el  ia  o 

linie  oblică,  şi  încearcă  a-1  atacă  ascunzându-se  la  spatele  teolo¬ 
gilor  ruşi,  cari  esită  a-1  recunoaşte».  Nu  ştie  Dl  Palmieri  că  teo¬ 
logii  ruşi  n’au  esitat  a-1  recunoaşte?  Cu  atât  inai  rău,  vom  zice 
noi,  pentru  teologia  acelora,  cari  se  indoesc.  In  orice  caz  che¬ 
stiunea  aceasta  este  cu  totul  diferită  de  chestiunile  despre  catoli- 
citate  şi  despre  filioque. 

Dl  Palmieri  nu  se  înşală  numai  cu  privire  la  natura  catoli- 
cităţii  şi  asupra  pretinsei  infalibilităţi  a  aceeace  se  chiamă  pompos 
magisteriul  roman,  el  nu  cunoaşte  nici  natura  dogmei;  el  e  de 
credinţa,  că  izvorul  dogmei  este  tradiţiunea.  Adevărul  este,  că 
unicul  izvor  al  dogmei  creştine  este  învăţământul  lui  Hristos,  şi  că 
tradiţiunea  nu-i  decât  criteriul  pentru  a-1  cunoaşte  quod  ubique, 
quod  semper,  quod  ab  omnibus  creditam  est. 

Acestea  sunt  adevăruri  elementare,  pe  cari  teologii  ultramon- 
tani  de  astăzi  caută  a  le  elimină,  cari  însă  sunt  mai  tari  decât 
ei.  Ii  face  plăcere  Dl  Palmieri  să  acuze  «teoria»  vechilor-catolici 
că  duce  la  scepticismul  teologic  (Col.  2339,  n.  5).  Teologia  noa¬ 
stră  este  cu  toate  acestea  destul  de  tare,  şi  credeul  nostru  este 
insuşi  credeul  Bisericii  vechi;  acest  credeu  ascunde  cumva  scep¬ 
ticismul  în  ochii  onoratului  D.  Palmieri?  El  găseşte  mai  departe, 
că  teoria  noastră  «se  potriveşte  admirabil  cu  echivocitatea,  şi 
prin  urmare  n’ar  contribui  cu  nimic  la  nimicirea  schismei».  Să  ne 
îngăduie  să-i  spunem,  că  schisma  are  alte  cauze,  şi  tocmai,  fiindcă 
teologia  noastră  nu  se  potriveşte  cu  echivocul  anumitor  şcoale 
scolastice,  va  isprăvi  triumfând  asupra  acestor  echivocităţi.  Noi 
avem  credinţa,  că  avem  pe  partea  noastră  pe  cei  mai  buni  dintre 
teologii  ruşi  şi  greci.  Cine  va  trăi  va  vedea. 

In  sfârşit,  şi  cu  această  observare  încheiu:  Dl  Palmieri  crede 
că  a  găsit  cheia  enigmei.  Iată-o:  Roma  cere,  ca  lumea  să  crează 
în  filioque  ca  şi  într’o  dogmă,  dar  ea  nu  pretinde,  ca  Orientalii 
să-l  introducă  în  simbol.  Această  toleranţă  din  partea  bu  rei  mame 
romane  este  o  descoperire  de  a  lui  Allatius,  care  a  recomandat 
acest  procedeu  De  o  parte,  Latinii  şi  Orientalii  vor  crede  în 
filioque ,  ca  într’o  dogmă;  însă,  de  altă  parte,  Orientalii,  recitând 
simbolul  Ură.  filioque,  vor  rămânea  credincioşi  practicei  lor  vechi 
Aceasta  diferinţă  de  rit  nu  va  împiedeca  unitatea  credinţii,  prin 
urmare  nici  unitatea  Bisericii.  Şi’n  felul  acesta  iată  schisma  s’a 
sfârşit ! 

Aşadară  ode  tot  mică  comedie:  să  se  transforme  opiniunea 
lui  filioque  în  dogmă  strictă,  fiindcă  aşa  cere  renumitul  magisteriu 
roman;  dar  sâ  nu  se  zică  despre  asta  nimic  în  simbol,  fiindcă 
acelaş  magisteriu  tolerează  aceasta.  Şi  aşa  toată  lumea  trebuie 
să  fie  mulţumită:  Roma,  care  este  învăţătoarea  pretutindeni,  şi 
Orientalii  cari  n’au  să  schimbe  crezul  lor  vechiu.  Rămâne  să  se 
ştie,  ori  de  Orientalii  vor  avea  atâta  caracter  să  crează  drept  o 
dogmă  o  învăţătura,  pe  care  ei  n’au  ţinut  niciodată  de  atare... 
Dar  Roma  îi  va  binecuvânta.  Aceasta  binecuvântare  să  nu  pre- 
ţuiască  oare  cât  aceea  condescendenţă?  Aşa  fel  este  jocul  con¬ 
ştiinţei  în  lumea  romană. 

Cât  mă  priveşte,  îmi  iau  voie  a  recomandă  un  cu  totul 
altfel  de  procedeu :  acesta  este  să  se’ncheie  odată  cu  echivocurile 
şi  cu  formulele  scolastice  neînţelese:  să  se  revină  la  teologia 
principiilor  şi  a  afirmaţiunilor  clare,  însoţite  de  dovezile  lor;  să 
se  ducă  îndărăt  dealungul  veacurilor  chestiunea  trinitară  până  la 
învăţătura  lui  Hristos,  care,  aci  ca  şi  aiurea,  se  cade  să  rămâie 
adevăratul  Doctor  şi  adevăratul  învăţător. 

(După  Dr.  E.  Michaud).  Wladimir. 

DOUĂ  MONOGRAFII  ISTORICE. 

Monografiile  istorice  sunt  aşa  de  rare  la  noi,  încât  cele  ce 
apar  trebuie  învrednicite  de  o  deosebită  atenţiune.  Importanţa 
acestor  lucrări  nu  se  mărgineşte  numai  la  desgroparea  unor  date 
şi  mărturii  istorice  de  interes  pur  local.  Monografiile,  ori  înfăţi¬ 
şează  trecutul  cutărui  sat  românesc  ori  al  vreunei  instituţii  me¬ 
nite  să  dea  adăpost  culturei  noastre,  ele  formează  un  material 
preţios  pentru  istoria  poporului  românesc  din  aceste  părţi.  Fără 
de  ele  istoricul  român  nu  va  putea  construi  niciodată  o  operă 
mare  şi  durabilă.  De  aceea  nu  putem,  decât  să  ne  bucurăm  de 
apariţia  monografiilor  istorice,  a  căror  valoare  creşte  în  ochii 
noştri,  când  autorii  lor  tratează  în  cadre  mai  mari  sau  mai  re¬ 
duse,  chestiuni  privitoare  la  istoria  bisericii  noastre. 

* 

« Monografia  bisericilor,  şcoalelor  şi  reuniunilor  române  din 
Făgăraş »  scrisă  de  păr.  Nicolau  Aron,  nu  păşeşte  înaintea  publi¬ 
cului  cu  anumite  aere  “de  savanterieT  Autorul  a  voit  să  dea  prin 
cartea  sa  o  contribuţie  modestă  pentru  a  cunoaşte  trecutul  bise- 


ricilor,  şcoalelor  şi  reuniunilor  române  din  Făgăraş.  S’a  adresat 
cătră  aceia,  cari  cunosc  întru  câtva  trecutul  acestui  oraş,  spre  a 
culege  informaţii  şi  îndrumări,  a  răsfoit  prin  reviste  şi  ziare  şi  a 
adunat  un  material  interesant,  deşi  nu  tot  ce  se  găseşte  tipărit 
la  noi  despre  trecutul  Făgăraşului.  In  «  momentele  mai  însemnate  , 
cari  privesc  bisericile  din  Făgăraş  păr.  Aron  tractează  despre  ceic 
două  biserici  româneşti,  despre  ctitori,  despre  cintirim,  casa  vi- 
carială,  mănăstirea  din  Sâmbăta  de  sus  şi  despre  protopopul 
loan  Pap  din  Ţichindeal,  a  cărui  diplomă  de  numire  am  publi¬ 
cat-o  subscrisul  cu  câţiva  ani  înainte,  în  Răvaşul  din  Cluj.  La 
tratatul  acesta  autorul  a  mai  adaus  la  sfârşitul  cărţii  un  «prolog» 
şi  câteva  «adnotaţiuni»  făcute  de  loan  Dima  Petraşcu  şi  o  serie 
de  documente  în  care  se  reproduc  mai  multe  articole  privitoare 
la  istoria  bisericii  din  Făgăraş.  Interesant  e  articolul  protonota- 
rului  loan  Turcu  despre  concesiunea  zidirii  bisericii  ortodoxe 
române  date  lui  Constantin  Brâncoveanu  de  Mihail  Apaffy,  precum 
şi  cele  două  articole  preţioase  ale  dlui  prof.  Dr.  1.  Raţiu,  despre 
şcoala  românească  din  Făgăraş  înfiinţată  de  Susana  Lorăntffy 
la  1657  şi  despre  încercarea  episcopului  Maior  de-a  înfiinţa  la 
Făgăraş  un  nou  gimnaziu  românesc.  «Prologul*  amintit  mai  sus 
e  un  violent  atac  împotriva  unirii,  din  «adnotaţiunile»  lui  loan 
Dima  Petraşcu,  însă  cernute  bine  şi  din  celelalte  «documente» 
publicate,  ar  fi  putut  autorul  să  ne  deâ  o  icoană  mai  clară  a 
luptelor  religioase  ce  au  avut  Ioc  în  Făgăraş.  Întreg  veacul  XVIII, 
e  plin  de  tulburările,  ce  s’au  iscat  din  cauza,  că  episcopul  Pa- 
tachi  a  luat  cu  forţa  dela  ortodocşi  în  anul  1721,  biserica  lui 
Constantin  Brâncoveanu  şi  a  făcut-o  catedrală  unită.  In  «Istoria 
bisericii  din  Şcheii  Braşovului»  şi  în  Documentele  publicate  de 
Dl.  Dr.  Sterie  Stinghe,  se  vorbeşte  pe  larg  despre  aceasta  şi  na¬ 
raţiunea  protopopului  Radu  Tempea  se  poate  confirmă  cu  o 
mulţime,  de  documente  contimporane.  «Orele  libere»  ale  regr. 
cav.  Puşcariu  i-ar  mai  fi  dat  încă  un  foarte  preţios  material  pentru 
istoria  bisericii  clădită  de  Vodă  Brâncoveanu.  Chiar  şi  în  cărţile 
can.  Dr.  A.  Bunea  ar  fi  găsit  păr.  Aron,  date  importante,  cari  ar 
fi  îmbogăţit  materialul  său  istoric.  Cu  toate  aceste  lămuririle,  ce 
ni-le  dă  autorul,  pe  temeiul  studiilor  făcute  de  DSa,  prezintă  şi 
ele  un  interes  şi  noi  nu  putem,  decât  să-l  lăudăm  pentru  zelul 
şi  munca  sa, 

Pe  când  părintele  Aron  din  Galaţi  îşi  dă  silinţa  să  fie  cât 
se  poate  de  obiectiv,  spre  a  nu  face  confesionalism,  autorul  altei 
monografii,  dl  canonic  Dr.  Iacob  Radu,  care  a  vi¬ 

cariatului  greco-catolic  al  Haţegului »  nu  se  poate  lăudă  nicidecum 
cu  această  frumoasă  însuşire)  ce  trebuie  să  împodobească  pe  fie¬ 
care  istoric.  Nici  nu  ne-am  ocupă  în  şirele  de  faţă  cu  cartea  D-Sale 
care  nu  ni-a  venit  la  redacţie,  dacă  nu  ni-ar  fi  trimis-o  un  prietin, 
preot  în  părţile  Haţegului,  însoţită  de  o  scrisoare,  în  care  ne  certă 
pentrucă  nu  răspundem  la  insultele,  ce  s’au  adus  bisericii  noastre 
de  cătră  Dl  canonic  din  Lugoj. 

De  fapt  Dl  Dr.  Iacob  Radu  e  ceva  mai  pretenţios  în  ma¬ 
terie  istorică,  deşi  felul  cum  a  tratat  istoria  vicariatului  greco- 
catolic  al  Haţegului  ne  face  impresia  că  şi  dânsul  e  numai  un 
diletant  pe  acest  teren.  Râvna  şi  munca,  ce  a  cheltuit-o  pentru 
a  scrie  această  carte,  meriiă,  de  sigur,  toată  lauda.  Eu  cred  însă, 
că  pentru  a  scrie  o  bună  monografie  istorică,  atâta  nu  e  de  ajuns. 
Dacă  ai  pretenţii,  trebuie  să  ai  şi  un  însemnat  arsenal  de  cu 
noştinţi  istorice,  o  metodă  strictă  şi  un  bun  simţ,  care  să  te  fe¬ 
rească  de  anumite  greşeli  elementare.  Iar  când,  aparţinând  cle¬ 
rului  superior  al  unei  biserici,  îndrăzneşti  să  ataci  şi  credinţa  altora 
în  expunerile  tale  istorice,  atunci  te  poţi  aşteptă,  ca  nici  aceştia 
să  nu  aibă  nici  o  indulgenţa,  faţă  de  opera  ta  atât  de  vulnerabilă. 

Nu  vom  face  în  cele  următoare  o  critică  minuţioasă  dlui 
canonic  Radu.  Vom  arătă  însă  câteva  greşeli  ale  D-Sale  din  care 
oricine  poate  să-şi  facă  o  idee  clară  despre  exactitatea,  cu  care 
reproduce  mărturiile  istorice  şi  despre  valoarea,  ce-o  reprezintă 
ipotezele  D-Sale. 

La  p.  50 — 51  spune  într’o  impecabilă  românească  scrisă  cu 
o  minunată  ortografie  următoarele:  «Este  apoi  de  însemnat,  că 
Ţara  românească  până  la  anul  1241  (invaziunea  Tătarilor)  era 
vasală  imperiului  româno-bulgar  al  Asăneştilor  şi  acest  imperiu 
până  la  1235  ori  1237  eră  unit  cu  biserica  Romei.  Aceeaş  soarte 
a  trăbuit  dară  să  o  aivă  şi  Ţara  românească  sau  Vlachia.  Iar  dacă 
atât  Românii  din  învecinată  Oltenie  cât  şi  Ungurii  stăpânii  Ţerii 
Haţegului  erau  catolici,  aceia  de  ritul  grecesc,  iar  aceştie  de  ritul 
latin,  nici  Românii  din  Ţara  Haţegului  nu  puteau  aveâ  vre-o  le¬ 
gătură  cu  Grecii,  ci  trăbuiau  să  fie  uniţi  cu  Roma.  Cum  ţineau 

însă  nespus  de  tare  la  ritul  grecesc,  iar  de  altă  parte  erau  în  le¬ 
gătură  cu  fraţii  lor  de  peste  munţi,  de  odată  cu  aceştia  au  ajuns 
şi  ei  sub  stăpânirea  ierarhică  a  bisericei  greceşti.  Multă  vreme  însă 
au  mai  rămas  Români  uniţi  in  Bănatul  Severinului,  de  care  se 
ţinea  şi  Ţara  Haţegului.  Aşa  ştim  că  pe  timpul  conciliului  Flo¬ 
rentin  (1438 — 9)  erau  în  părţile  Caransebeşului  de  azi  30,000  Ro¬ 
mâni  uniţi,  cari  şi-au  păstrat  credinţa  catolică  prin  predicarea  că¬ 
lugărilor  franciscani  aşezaţi  în  Caransebeş,  Orşova  şi  Haţeg  în 
veacul  al  XlV-lea».  Părintele  canonic  se  strădueşte  a  ne  demonstra, 
că  Românii  din  Ţara  Haţegului  au  fost  uniţi  din  timpuri  străvechi 
cu  biserica  Romei,  întocmai  ca  şi  cei  din  părţile  Caransebeşului, 
pe  cari  i-a  păstrat  în  credinţa  catolică  numai  predica  Francisca¬ 
nilor.  Înţelegem  foarte  bine  aceasta  tendinţă  a  D-Sale,  în  aceeaşi 
vreme  însă  îl  compătimim  pentru  naivitatea  cu  care  vrea  să-şi 
amăgească  cetitorii.  Făcând  abstracţie  dela  faptul,  că  Românii 
sunt  amintiţi  din  timpurile  cele  mai  vechi  ca  aparţinători  bisericii 
răsăritene  şi  că  în  ciuda  multelor  opintiri  ale  catolicilor  şi  a  ne¬ 
sfârşitelor  prigoniri  îndreptate  împotriva  noastră,  n’au  izbutit  să 
facă  prozeliţi  între  noi,  decât  numai  sporadic  şi  trecător,  afirma¬ 
ţiile  Dlui  canonic  sunt  luate  toate  din  domeniul  fantaziei.  Aşa  nu 
se  face  istorie,  ci  se  induc  în  eroare  cetitorii  naivi.  «Massa  cea 
mare  însă  a  poporului  român  s’a  lăpădat  de  unire  pe  încetul,  — 
continuă  D-Sa  —  rămânând  catolici,  de  ritul  latin,  numai  nobilii 
cei  bogaţi,  ca  să-şi  păstreze  bogăţia  şi  privilegiile  nobilitare».  După 
aceasta  genială  concluzie,  Rever.  Domn  canonic  poate  fi  consi¬ 
derat  ca  unul  dintre  cei  mai  pătrunzători  istorici  din  câţi  i-am 
avut  până  acum.  După  D-Sa,  Românii  au  fost  odinioară  toţi  «  uniţi 
cu  Roma».  Din  veacul  al  XIII  şi  până  spre  jumătatea  veacului 
XV  însă  toţi  s’au  lăpădat  de  unire  şi  numai  nobilii  bogaţi  au  rămas 
credincioşi  legii  strămoşeşti,  care  eră  catolicismul.  Din  părerile 
aceste  emise  de  Dl  Dr.  Radu,  mi  se  pare,  că  pe  D-Sa  nu  atât  ig¬ 
noranţa  l-a  făcut  să  scrie  astfel  de  lucruri  ciudate,  cât  mai  ales 
intenţia  de  a  întunecă  gloria  curată  a  Românilor  «şismatici»,  cari 
au  preţuit  pururea  credinţa  strămoşească  mai  pre  sus  de  meschi¬ 
nele  interese  lumeşti. 

In  chipul  acesta  tratează  Dl  canonic  şi  mai  departe  istoria 
noastră  bisericească.  Pe  pagina  următoare  însă  uitându-şi,  ce  a 
spus  mai  înainte,  spune  că  -  cei  mai  mulţi  nobili  au  trecut  la  re- 

ligiunea  catolică  de  ritul  latin  3,  în  urma  asprelor  decrete  regale 
îndreptate  împotriva  noastră.  Susţine  apoi  (p.  53)  că  Românii  din 
Transilvania  în  v.  XIV  s’au  ţinut  de  arhi  piscopia  Haliciului.  Lui 
Matei,  al  cărui  nume  ni  l-a  păstrat  Cipariu  spunând,  că  a  fost 
episcop  unit  cu  Roma  în  părţile  Caransebeşului,  după  coneiliul 
dela  Florenţa,  învăţatul  canonic  îi  dă  titlul  de  'Haliciu;  ca  şi  lui 
Macarie,  căruia  răp.  canonic  Bunea  ia  dat  «acelaş  titul».  Astăzi 
la  acest  titlu  de  Haliciu  p»  care  Bunea  l-a  luat  dela  celebrul  lancso 
Benedek,  nu  mai  ţine  nici  un  om  serios.  Pe  Ioan  de  Caffa  îl  numeşte 
«episcop  vagabund»,  fiindcă  a  îndrăznit  şi  el  să  fie  un  episcop  şis- 
matic»,  care  avea  casă  la  Huniedoara  şi  avea  şi  trăsură  cu  cai,  cu 
care  «vagabundâ»  vizitând  bisericile  şi  sfinţind  preoţi,  iar  epoca,  în 
care  călugării  catolici  au  izbutit  să  vâneze  câteva  mii  de  suflete  româ¬ 
neşti  o  numeşte  epocă  <de  regenerară  spirituală».  Şi  totuşi,  şi  în 
această  epocă  Românii  iubeau  aşa  de  mult  pe  Papa  din  Roma,  încât 
—  cum  spune  un  misionar  de  al  lor  în  părţile  noastre  —  ei  au  declarat 
că  «mai  bine  sar  în  foc,  decât  să  primească  a  fi  botezaţi  de  cato¬ 
lici».  Dacă  nu-i  «regenerare  spirituală;  aceasta,  ea  este  o  stră¬ 
lucită  dovadă  despre  statornicia  in  credinţă  a  strămoşilor  noştri 
(Tortenelmi  Târ  pe  1901,  Pettko  Bela,  Kapisztrân  lânos  levele- 
zese  a  Magyarokkal).  Intr’acelaş  ton  vorbeşte  DSa  şi  despre  «tur¬ 
batul  călugăr  Sofronie»  şi  despre  ceilalţi  «impostori»,  despre 
şarlatanul  Nagyszeghi»  şi  despre  fanatismul  şi  perversitatea  alor 
doi  agitatori  de  cea  mai  rea  specie»,  cari  au  fost  popa  luon  din 
Aciliu  şi  călugărul  Sofronie. 

Aceste  expresii  le  va  fi  considerat  de  injurioase  prietinul 
nostru  din  Ţara  Haţegului,  care  ne-a  trimis  cartea  dlui  can.  Radu. 
Ele  însă,  ca  şi  alte  expresii  asemănătoare  din  cartea  DSale  se 
vede  că  formează  patrimoniul  sufletesc  al  Dlui  canonic,  care  ştie 
să  acopere  cu  astfel  de  insulte  cele  mai  luminoase  figuri  ale  bi¬ 
sericii  ortodoxe  române  din  veacul  XVIII. 

Am  putea  să  cernem  cu  deamănuntul  lucrarea  Dlui  canonic 
şi  să-i  arătăm  câte  lucruri  elementare  nu  ştie  DSa.  Lăsăm  însă 
pe  alţii  să  facă  lucrul  acesta,  care  ne-ar  răpi  prea  multă  vreme 
şi  nouă  şi  cetitorilor  noştri.  Prin  astfel  de  lucrări,  ca  a  părintelui 
canonic  din  Lugoj,  nu  se  serveşte  nici  adevărul  şi  nici  ştiinţa 
istorică.  Dr.  Silviu  Dragomir. 

HRISTOS  A  ÎNVIAT! 

„Pentmce  căutaţi  pe  cel  viu  între  cei  morţi? 
Na  este  aici,  ci  s’a  sculat;  aduceţi-vă  aminte 
cum  el  v’a  vorbit ,  încă  Jiind  în  Galileia“. 

Luca,  24.  v.  5 

în  cea  dintâi  zi  a  săptămânei,  desdedimineaţă,  ca  să  între¬ 
buinţez  chiar  cuvintele  evanghelistului,  s’a  întâmplat  minunea  cea 
mare  a  creştinătăţii...  Scriitori  sfinţi  descriu  faptul  cu  cel  mai 
simplu  aparat  ştiinţific,  ce  le  stă  la  îndemână,  însă  cu  sufletul 
vibrant  de  emoţii,  de  căldură  şi  de  însufleţire.  Un  lucru  vroiu 
să-l  constat  dela  început.  Nimic  nu  e  mai  anevoios,  decât  să 
potrivească  cineva  perfect  întreolaltă,  armonia  istorisirii  evanghe- 
liştilor  asupra  faptului  grandios  al  învierii.  Unul  dintre  ei  descrie 
de  pildă  spaima  şi  groaza  de  care  au  fost  cuprinşi  ucenicii,  altul 
bucuria  imensă  şi  credinţa,  al  treilea  fuga  şi  cutremurul,  şi  al 
patrălea  mirarea  plină  de-o  evlavie  adâncă...  Şi  tocmai  acest 
amestec  straniu  şi  tainic  al  celor  mai  variate  sentimente  şi  senzaţii, 
mi  se  pare  mie  că  este  unicul  fapt  sigur,  care  poate  corăspunde 
evenimentului  măreţ,  —  şi  zugrăveşte  cu  colori  reale,  fondul  larg 
şi  strălucitor,  al  unei  pânze  de  proporţii  gigantice.  în  orice 
formă  se  vor  fi  tălmăcit  izbucnirile  lor  sentimentale,  fie  în  chip 
de  întrebări  îndoelnice,  ori  în  şoaptele  presimţirii  nehotărîte,  sau 
în  ţipetul  cald  de  fanfară  al  celei  mai  învăpăiate  credinţe,  — 
din  această  învălmăşală  de  glasuri,  se  înalţă,  tăindu-şi  drum,  un 
singur  ton  de-o  putere  viguroasă  şi  copleşitoare:  mormântul  e 
gol!...  Domnul  nu  mai  este  aici!...  Hristos  a  înviat  1... 

Omiteţi  însă,  pentru  o  clipă,  învierea  din  vieaţa  Mântuito¬ 
rului;  smulgeţi-o  din  istoria  bisericii  şi-a  universului;  lăsaţi  ca 
vieaţa  lui  să  se  sfârşească  deodată  cu  acel  ultim  suspin  de  pe 
cruce:  Săvărşitu-s’ă !  Oarece  s’ar  fi  întâmplat?  De  bună  seamă, 
că  icoana  plină  de  gingaşa  poezie  a  visătorului  Oalileean,  s’ar 
fi  perpetuat  un  anumit  timp,  în  inimile  credincioase  ale  aposto¬ 
lilor  şi  ale  poporului.  Şi  ar  fi  adus  uneori,  cine  ştie,  poate  chiar 
şi  roade...  Dar  n’ar  fi  fost  cu  putinţă,  niciodată,  să  se  păstreze 
în  sufletele  lor  icoana  iui  Mesia,  iar  regele  lui  Izrail  şi  Mântui¬ 
torul  lumii,  ar  fi  pierit  de  mult,  ca  o  fantomă,  din  amintirea  lor. 
Poporul,  ce  i-a  urmat  pretutindeni  unde  se  ducea,  ar  fi  rămas 
părăsit,  ca  o  turmă  fără  de  păstor,  ca  nişte  părţi  ale  unui  trup 

fără  de  cap,  fără  rost  şi  fără  vieaţă.  Unde  ar  fi  fost  în  stare 
Petru,  care  nu  putea  uită  nicicând  amintirea  lăpădării  de  el, 
să  prindă  atâta  eroism  moral  cât  l  a  arătat  în  ziua  pogorîrii  Duhului 
Sfânt?  Chiar  şi  apostolul  foan,  care  se  crezuse  mai  aproape  de-a  în¬ 
ţelege  pe  Domnul,  şi-ar  fi  pierdut  toate  nădejdile  în  faţa  unui  astfel  de 
epilog  trist,  al  crucii  de  pe  Golgota!  E  cu  putinţă,  ca  unii  dintre 
scriitorii  contemporani,  ai  vremurilor,  să  fi  amintit  în  trecere,  în 
lucrările  lor,  că  pe  timpul  lui  Ponţiu  Pilat  s’a  răstignit  un  anumit 
Isus,  care  s’a  dat  pe  sine  de  Hristos,  şi  produsese  cu  ajutorul 
învăţăturii  sale  o  însemnată  mişcare  religioasă,  în  sânul  popo¬ 
rului!  Noi  n’am  avea  însă  trimbiţile  de  aur  ale  cuvântului,  n’am 
avea  evanghelii,  cari  să  anunţe  unei  lumi  întiegi  vestea  luminoasă 
a  mântuirii;  noi  n’am  avea  apostoli,  cari  să  împrăştie  minunea 
până  la  marginile  pământului;  cari  să  se  ducă  fără  preget  în 
toate  ţările  cunoscute  şi  necunoscute  şi  să  întemeieze  biserica. 
Creştinismul  ar  fi  rămas  numai  un  simplu  nume,  un  simbol  poate, 
dar  nicicând  nu  s’ar  fi  putut  aşeză  în  locul  templelor  ruinate  şi 
părăsite,  temelia  solidă  a  unei  tinere  lumi,  creştine.  Tot  ce  ar  fi 
însemnat  o  oarecare  suflare  de  putere,  în  mişcarea  aceea  reli¬ 
gioasă,  s’ar  fi  înăbuşit  palidă  şi  stinsă,  la  picioarele  încremenite 
şi  spălate  cu  sânge  ale  crucii... 

însă  Hristos  a  înviat  a  treia  zi  din  groapă !  Minune  a  minu¬ 
nilor!  Taina  tainelor!  O  lume  superioară,  s’a  pogorît  în  mijlocul 
acestei  lumi  văzute;  s’a  dat  un  nou  punct  de  razim  afară  şi 
deasupra  acestei  lumi  terestre,  unde  se  poate  aşeza  pârghia,  care 
smulge  din  cătuşile  ei  această  lume  şi  concepţia  de  vieaţă  mate¬ 
rială,  ce-şi  are  temelia  numai  dincoace,  aici  pe  pământ...  S’a 
rostit  sentinţa  dumnezeească  asupra  fiecărui  cuvânt,  asupra  fie¬ 
cărei  fapte,  asupra  fiecărui  suspin  ai  fiului  omenesc;  săvârşitu-s’a 
împăcarea,  care  reinoeşte  universul  şi  omenirea  prin  legătura 
nouă  cu  Dumnezeu ;  s’a  deschis  o  lume  tinără  de  nădejdi,  cătrâ 
care  toţi  acei  ce  se  frământă  încă  sceptici  în  împărăţia  morţii 
privesc  şi  aleargă  cu  încredere,  ştiind  că  nu  va  lăsă  capul  trupul 
părăsit;  şi  chiar  şi  acei  ce  plâng  şi  varsă  lacrimi,  nu  mai  pot 
plânge,  ca  unii  ce  n’au  gustat  paharul  dulce  al  nădejdii !  Căci 
regele  vieţii  a  deschis,  prin  învierea  sa,  pentru  toţi,  cari  cred  în 
el,  pentru  toţi  cari  se  ’nchină  şi  slăvesc  învierea  lui,  calea  vieţii 
eterne...  în  zorii  trandafirii  ai  unei  frumoase  dimineţi  de  primă- 


vara,  din  întâia  zi  a  Sâmbetei,  dela  răsărit  la  apus,  dela  miazăzi 
la  miazănoapte,  a  răsunat  limpede,  ca  dintr’o  fanfară,  cuvântul 
aducător  de  solie  veselă,  de  mângăere  dulce,  de  nădejde  plină  de 
visuri  de  elan,  cuvântul  senin  al  vestirii  vestirilor :  Hristos  a  înviat! 

Lângă  această  veste  se  adaoseră  apoi  ca  fulgerul  altele  şi 
altele  mai  amănunţite,  mai  înveselitoare,  dintre  cari  cea  dintâi  a 
fost:  «mergeţi  şi  spuneţi  ucenicilor,  şi  lui  Petru».  Dar  oare  cine 
s’o  afle  mai  repede,  decât  chiar  apostolii,  şi  între  ei  cine  altul, 
decât  Simon  Petru,  acel  Petru,  care  se  îndepărtase,  lăpădându-se 
de  trei  ori,  de  mântuitorul  său,  şi  pentru  care  siguranţa  învierii, 
însemnă  nu  numai  recâştigarea  Domnului  şi  Mântuitorului  pierdut, 
ci  sentimentul  vindecării  şi  al  iertării  celei  mai  mari  greşeli  săvâr¬ 
şite  vreodată  de  el...  Câtă  gingăşie  şi  câtă  poezie  sfântă,  împrăştie 
în  universul  întreg,  la  înălţarea  sa  din  groapă,  Mântuitorul,  în 
faţa  revărsatului  bogat  de  zori  al  unei  noui  vieţi,  atunci  când 
mărturiseşte  cu  glasul  blând  dorinţa  sa  cea  dintâi  de  a  i  se  vesti 
învierea  apostolilor  şi  lui  Petru,  căzutul,  lui  Petru  cel  plin  de 
umilinţă  şi  ruşinat,  până  în  adâncul  măruntaelor  sale!... 

In  cuvintele  acestea:  spuneţi  apostolilor,  eu  găsesc  că  mai 
zace  ascunsă  încă  şi  o  al  îă  idee  nouă.  Un  lucru  trebuie  accentuat 
cu  deosebire  totdeauna  atunci  când  vorbim  de  înviere.  Isus 
Hristos,  n’a  înviat  şi  n’a  sfărâmat  cătuşile  mormântului  numai 
pentru  sine  însuşi,  ci  el  a  înviat  pentru  toţi  ai  săi. 

Acestui  sentiment  îi  dă  expresie  şi  poetul  Vlahuţă,  în  poezia 
sa  întitulată  Hristos  a  înviat»: 

Voi  toţi  ce-aţi  plâns  în  întunerec 
Şi  nimeni  nu  v’a  mângâiat, 

Din  lunga  voastră  ’ngenunchere 
Sculaţi.  Hristos  a  înviat!... 

Şi  deşi  Hristos  nu  intenţionează  să  pribegească  din  nou, 
din  Galileea  la  Ierusalim,  împreună  cu  ei,  cum  făcuse  mai  înainte, 
doreşte,  totuş,  să  fie  mereu  în  mijlocul  apostolilor.  O  formă 
nouă  de  legătură  şi  comunism  sufletesc,  trebuie  să-şi  ia  de-acum 
înainte  începutul;  trebuie  să  se  întemeieze  o  societate,  în  care 
este  însuşi  el  capul  şi  conducătorul  apostolilor,  Domnul  prea¬ 
mărit  în  lumina  fulgerătoare  a  celor  dintâi  raze  purpurii  ale 
dimineţii.  Dacă  până  in  clipa  aceasta  el  a  fost  numai  învăţătorul, 
care  rătăctâ  povestind,  cu  ceata  celor  doisprezece,  de-aci  înainte 

doreşte  să  fie  Mântuitorul,  care  vieţueşte  în  cei  mântuiţi,  prin 
învierea  sa!  Dacă  până  în  clipa  aceasta  el  a  fost  numai  simbolul 
celor  ce-i  vor  urmă,  de-aci  înainte  el  se  va  schimbă  în  capul  şi 
conducătorul  viu,  a  cărui  forţă  vitală  pătrunde  şi  dă  vieaţă  tuturor 
părţilor  aceluiaş  corp,  aceluiaş  suflet.  Această  pătrundere  a  vieţii 
în  toate  membrele  trupului,  este  procesul,  prin  care  se  formează 
societatea  creştină; .  societatea  acelora,  care  se  umplu  şi  sunt 
purtaţi  de  forţa  şi  de  duhul  viului  Isus,  —  este  biserica.  Ea  nu-i 
altceva  decât  renaşterea  învierii  lui  Hristos  în  toţi  membrii  tru¬ 
pului  său,  şi  dimpreună  cu  el,  înviatul  din  morţi,  răsare  şi  ea 
biruitoare,  senină  şi  plină  de  maiestate,  din  adâncul  sumbru  al 
mormântului  de  pe  ţarina  olarului.  Iar  sf  Paşti ,  sunt  ziua  bote¬ 
zului  ei  de  foc ,  în  care  şi-a  primit  numele,  destinaţia,  şi  calea,  ce 
are  s’o  urmeze  nestrămutat  în  cursul  veacurilor.  N’a  existat  om 
şi  nu  există  nici  azi,  care  să  înăbuşe  aceea  ce-a  poruncit  Isus 
să  se  vestească!  Dacă  vom  urmări  calea  evoluţiei  şi  a  progre¬ 
sului  ce  a  făcut-o  biserica  la  câteva  săptămâni  după  înviere, 
vom  observă  că  acelaş  Petru,  căruia  trebuia  să  i  se  vestească 
învierea  chiar  la  porunca  Domnului,  cutează,  cu  toată  opreliştea 
şi  ameninţarea  soborului,  să  vorbească  despre  acest  nume  în 
felul  următor:  <  noi  nu  putem  lăsă  să  nu  vorbim  despre  aceea 
ce-am  auzit  şi-am  văzut».  Aceea  ce  formează  tonul  fundamental 
al  întregei  propoveduiri  apostoleşti,  este  numai  împlinirea  ener¬ 
gică  a  poruncei:  mergeţi  şi  spuneţi  apostolilor!  Apostolii  nu 
răspândesc  învăţătura  Domnului  lor,  nu  vestesc  patimile  şi 
moartea  lui  nevinovată,  nici  nu  predică  o  învăţătură  despre 
Domnul,  —  ci,  ei  păşesc  în  faţa  lumii  ca  nişte  martori  convinşi 
ai  învierii  lui!  Astfel  obicinuesc  să  se  şi  numească  ei  pe  sine. 
Numai  cine  este  un  martor  convins  al  învierii,  poate  să  fie  şi 
un  apostol.  Mărturisirea  limpede  a  puterii  învierii  lui  Isus,  înviatul 
din  morţi,  înfiripă  odinioară  tinăra  societate,  biruia  potrivnicii,  şi 
sdrobiă  rezistenţa  îndoelnicilor.  Introducerea  vieţii  celui  înviat, 
în  sufletul  apostolilor  săi,  care-i  învaţă  prin  pilda  sa  să  ducă  o 
vieaţă  sfântă,  şi  să  moară  chiar  când  e  nevoe,  cu  zimbetul  pe 
buze,  înseamnă  totodată  şi  biruirea  acestei  lumi  a  egoismului  şi 
desnădejdii,  şi  vestejirea  completă  a  păgânismului  putred,  cu 
toţi  zeii  şi  cultul  său  estetic  .. 

Şi  dacă  mai  ţinem  şi  azi,  după  optsprezece  veacuri,  să  spri¬ 
jinim  cândva  şi  undeva  biserica  lui  Hristos,  trebuie  s’o  facem 
numai  în  virtutea  acestei  porunci;  să-l  vestim  pe  Mântuitorul 
reînviat,  şi  să  fim  atât  cu  vorba  cât  şi  prin  faptă,  martorii  învierii 
sale!  Întregul  nostru  Creştinism,  în  fond  nu-i  altceva  nici  azi, 
decât  o  continuă  reînoire  şi  adâncire  a  vieţii  lui  Isus  în  noi,  şi 
pentru  aceea  noi  n’avem  altă  problemă  de  rezolvit,  decât  neîntre¬ 
rupta  mărturisire  a  vieţii  lui,  în  inima  noastră.  -Nu  sunt  eu  cel 
ce  vieţuesc,  ci  Hristos  care  se  află  în  mine-»,  zise  apostolul  Pavel. 
Ori  şi  câte  învăţături  frumoase  ale  lui  sau  despre  el  le-am  pre¬ 
dică,  acelea  vor  lăsa  pe  oameni  reci  şi  indiferenţi;  dar  predicaţi 
odată  frumseţea  vieţii  unui  om  viu,  care  poate  mântui  suflete 
omeneşti;  vestiţi-1  în  tot  locul,  la  botez,  ca  pe  Mântuitorul  viu, 
în  împărăţia  căruia  pot  întră  copiii  noştri,  ca  să-i  binecuvinteze ; 
predicaţi-1  în  faţa  altarelor  de  cununie  ca  pe  Domnul,  al  cărui 
cuvânt  şi  forţă  poate  lumina,  poate  înfrăţi  inimile  şi  poate  schimba 
casele  noastre  în  bisericile  lui  Dumnezeu;  arătaţi-l  pe  marginile 
mormintelor,  ca  pe  regele  vieţii,  care  este  însuşi  învierea  şi  vieaţa, 
şi-a  înălţat  la  lumina,  din  moarte,  fiinţa  sa  netrecătoare;  mărtu- 
risiţi-1  mai  mult  decât  cu  vorbe,  prin  vieaţâ  şi  fapte,  în  cari  se 
reoglindeşte  sufletul  unei  lumi  superioare;  trimbiţaţi-1  în  tot  locul 
ca  pe  mântuitorul  viu,  -  şi  e  posibil  că  omenirea  se  va  împărţi 
atunci  în  grupa  celor  ce  iubesc  şi  a  celor  ce  urăsc,  în  aprobare  şi 
contrazicere,  dar  de  bunăseamă  nu  va  mai  rămânea  nimenea  indife¬ 
rent  şi  sceptic.  Ridicaţi  biserica  pe  piedestalul  înalt  unde  i  se  cuvine 
să  troneze,  şi  lărgiţi  împărăţia  ei  cuprinzătoare!  In  felul  acesta 
sărbarea  învierii  lui  Isus,  care  este  şi  sărbarea  înoirii,  mai  poate 
să  aibă  şi  pentru  noi  un  rost  separat,  iar  pentru  credinţă  un 
puternic  rezervoriu  de  forţă,  avânt,  în  întâmpinarea  celor  două 
mii  de  ani  de  lupte  şi  biruinţe,  cari  au  trecut  peste  aripile  ei. 
Atunci  vom  pricepe  pe  deplin  înţelesul  simbolic,  ce-1  are  dulcea 
noastră  cântare  strămoşească,  cu  care  întâmpinăm  în  miez  de 
noapte  pe  Isus,  înaintea  bisericii  poleită  cu  pete  strălucitoare  de 
lumina  vârtelniţilor,  şi  ascunzişuri  de  umbre,  când  izbucnim  din 
toată  inima :  Ziua  învierii,  popoarelor  să  ne  luminăm ! 

Dr.  1.  Broşa. 

UNIREA  BIHORULUI  DIN  1737  NU  E  ADEVERITĂ  ÎNCĂ. 

In  Nr.  16  din  anul  trecut  al  «Culturii  Creştine»  din  Blaj,  dl  Tăşiedan,  în 
formă  polemică  face  « câteva  constatări »  la  «Unirea  Bihorului  în  1737»,  ca 
răspuns  «Revistei  Teologice»  din  Sibiiu,  care  In  anii  1907  şi  1908,  tratase 
pentru  prima  dată  mai  pe  larg,  cu  folosirea  tuturor  datelor  cunoscute  până 
aci,  despre  frământările  bisericeşti  româneşti  dela  început  până  la  ivirea 
primului  arhiereu  unit. 

Dl  Tăşiedan  a  scris  despre  luptele  aceste  şi  în  1909  în  periodicul 
din  Cluj  «Răvaşul»;  apoi  in  1913,  în  nrii  2 — 3  şi  4  din  «Cultura  Creştină» 
încă  se  ocupă  cu  unirea  din  1737.  Nicăiri  insă  nu  pomeneşte  cu  o  cirtă 
măcar  de  cele  publicate  mai  înainte  în  «Revista  Teologică»,  măcar  că  în 
cursul  studiului  său  lung  adeseori  i  se  îmbie  bun  prilej  să  rischeze  câte-o 
flanconadă,  spre  a  îndrepta,  eventual  a  şi  ridiculiza  pretinsele  «greşeli»  şi 
«aserţiuni  ieftine»,  «certate  cu  adevărul  şi  cu  bunul  simţ».’ 

Criticul  meu,  dl  Tăşiedan,  ori  a  cunoscut  ori  nu  a  cunoscut  celece 
am  scris  in  «Revista  Teologică»  despre  luptele  bisericeşti  din  Bihor.  Dacă 
stă  alternativa  a  doua,  e  caracteristic  pentru  dânsul,  că  discută  «per  longum 
et  latum»  trecutul  bisericii  româneşti  bihorene,  fără  să  cunoască  prima  în¬ 
cercare  ce  s'a  făcut  în  româneşte  de  a  trată  această  chestiune.  Sau  d-1  Tă¬ 
şiedan  a  avut  cunoştinţă  despre  scrierea  lui  Gruia,  însă  nu  a  aflat  cu  cale 
a  se  folosi  de  ea,  ori  a  o  combate.  Aferim!  In  Ianuarie —  Februarie  1913 
nu  o  pomeniţi  de  fel,  atunci  adecă  nu,  când  «ex  professo»  vă  ocupaţi  cu 
harţele  bihorene  din  1731,  şi  peste  o  jumătate  de  an  şi  mai  bine,  pe  când 
icoanele  zugrăvite  se  spălăcesc  binişor,  jertfiţi  chiar  un  studiu  a  parte 
spre  a  dăscăli  pe  Gruia,  care  «trage  la  îndoială,  ori  primeşte  cu  multe 
rezerve,  unele  date  —  stabilite  de  autori  catolici,  —  cari  favorizează  bi¬ 
serica  catolică». 2 

Când  în  anii  1907  şi  1908.  am  examinat  trecutul  bisericilor  româ¬ 
neşti,  din  patria  legendarului  Menmorut,  nu  am  avut  cunoştinţă  de  sumarul 
comisiei  din  173/,  descoperit  numai  ulterior;  deci  d-1  critic  Tăşiedan,  nu 
îmi  poate  judecă  studiul  meu  în  nex  cu  acest  act! 

Altcum  chiar  şi  după  combinarea  acestui  act,  —  cum  se  va  vedea 
mai  la  vale,  fondul  chestiunii  rămâne  neschimbat.  Reazumarea  finală,  în¬ 
văţăturile  singuraticelor  capitole  şi  peste  tot  constatările  şi  afirmările  mele 
de  până  aci.  rămân  aceleaşi.  Mai  ales  îndoeala  mare,  cu  privire  la  unirea 
faptică  din  1737  a  Bihorului,  rămâne  şi  pe  mai  departe!  Pe  d-l  recensent 
apoi,  în  articolul  din  Nr.  16  al  «Cult  Creştine»  numai  aceasta  unire  îl  preocupă: 
aşa  şi  eu  aici  şi  acum  numai  singur  acest  obiect  îl  discut. 

Urmând  autorilor  vechi,  în  combinare  cu  Bunyitay  şi  luând  de  bază 
patenta  Iui  Caro!  VI.  din  1  Martie  1735,  recunosc,  că  am  greşit,  susţinând, 

1  Cuvintele  dintre  Rimele  sunt  ale  criticii  dlui  Tăşiedan  pg,  489. 

-  Vorbele  d-lui  Tăşiedan. 

că  comisiunea  s’a  întrunit  deja  în  1735.  N’are  însă  drept  d-I  Tăşiedan,  când 
zice,  că  şi  Şaguna  ar  învăţă  aşa.  Şaguna  greşeşte  în  aceea,  că  susţine  două 
diverse  comisiuni  sau  anchete,  una  în  1735  (împărătească)  şi  alta  (guver- 
nală)  în  1737  1  pe  când  în  realitate  a  fost  una,  care  s’a  întrunit  şi  a  lucrat 
numai  în  primăvara  anului  1737.  Eu  şi  autorii  ceialalţi  credeam,  că  ancheta 
se  deschisese  în  1735  şi  s’a  mântuit  numai  în  1737. 2 

Prea  uşor  am  putut  cădea  în  această  greşală,  căci  patenta  lui  Carol 
III.  pentru  investigaţie,  s’a  liberat  în  Mărţişor  1735  şi  amintita  comisiune, 
cum  azi  bine  se  ştie,  numai  meşteşugit  şi-a  tot  amânat  întrunirea.  Mai 
considerând  apoi  şi  aceea,  că  în  1736,  la  comitat  în  adevăr  s’au  ţinut  cer¬ 
cetări  în  contra  unor  preoţi  ortodocşi. 3  greşala  îîi  aproape  inevitabilă. 

N’are  drept  criticul  meu,  când  îmi  spune,  că  lucrând  după  Bunyitay, 
am  uzat  de  el  în  traducerea  românească. 

N’am  avut  lipsă  de  traducerea  aceasta,  pe  care  dealtcum  am  cunos¬ 
cut-o  bine  şi  am  şi  relevat-o,4  ştiu  ungureşte  şi  pe  Bunyitay  l-am  avut 
în  original.  Cumcă  originalul  l-am  folosit,  se  vădeşte  de  tot  lămurit,  căci 
l-am  citat  de  nenumărate  ori  totdeauna  după  pagină  şi  eventual  şi  cu  notele 
subliniare.  In  traducerea  lui  Roşu  nu  sunt  indicate  paginile. 

La  nevoe  pot  dovedi  cu  3  membri  ai  clerului  unit  —  toţi  distinşi 
cărturari  —  dela  cari  am  împrumutat  broşura  lui  Bunyitay,  că  e  plină  de 
notiţe  şi  alte  indicii,  făcute  în  anii  1907  —  8  şi  că  acele  însemnări  se  văd 
apriat  că  au  trecut  în  textul  studiilor  din  «Rev.  Teologică»  a  anilor  1907 — 8. 

Iată  cum  mă  suspectează  dl  Tăşiedanu,  de  folosirea  traducerii  din  vorbă: 

«In  sumedenia  (bre,  bre)  de  articoli,  cari  sunt  rezumatul  scrierilor  auto¬ 
rilor  catolici:  Ardelean,  Selăgian,  Muntean,  Boroş,  Nilles  şi  Bunyitay ,  şi  cu 
deosebire  a  celui  din  urmă,  în  traducerea  emeritului  profesor  Roşu,  istoricul 
«R.  T.»  dl  Gruia,  primeşte  de  bani  buni  toate  greşelile  acestuia».5 

Ale  cui  greşeli  le  primeşte  Gruia,  ale  lui  Bunyitay  ori  ale  lui  Roşu? 
Roşu  nu  a  făcut  nici  o  greşală,  căci  nu  a  combinat  nimic,  a  tradus  pili¬ 
şi  simplu  pe  Bunyitay.  Dar  nici  Bunyitay  nu  a  greşit  în  punctul  judecării 
unirii,  din  1737.  Bunyitay  aici  e  în  plin  acord  cu  dl  Tăşiedan,  cu  toate 
că  dânsul  nu  cunoştea  încă  actul  descoperit  de  dl  Tăşiedan.  Bunyitay  — 
pe  baza  memorialului  ms.  a  lui  Forgâch,  vicar,  apoi  episcop  latin  de 
Orade  —  crede,  că  la  comisiunea  din  1737,  biruinţa  a  fost  pe  partea 

1  Şaguna  «Ist.  bis,  ort.“  1860  II.  v.  p.  221 ;  223  şi  224.  Ca  Şaguna  crede  şi  Dr.  II. 
Puşcariu  «Manual  de  Ist.  biser.  române  ortodoxe»  Sibiiu  1903  pg.  91  Tăşiedan  pg.  490. 
E  de  neînţeles  îtisă,  cum  de  d-1  Nicolae  Firu  (care  scrie  dupăce  studiile  dlui  Tăşiedan 
au  apărut  deja)  încă  pomeneşte  de  două  comisiuni  diverze,  din  1735  şl  1737,  în  opul  său 
«Biserica  ort.  română  din  Bihor  în  luptă  cu  unirea  1700-1750»  Caransebeş  1913  pg.  50 
şi  52 — 53.  Firu  le  crede  pe  ambele  comisiuni  împărăteşti. 

2  «Revista  Teologică»  Sibiiu  1907  p.  ’34  ex.  1908  pg.  99  şi  158.  Selăjan  56,  Bu¬ 
nyitay  49,  50  şi  65,  Muntean  Şematism  din  1864  pg.  17. 

*  Firu  1.  c.  52  nota  2, 

4  «Revista  Teologică»  1907  p.  239  nota  2. 

*  Tăşiedan  pg.  489  în  «Cultura  Creştină»,  Blaj,  1913  Nr  16.  Sublinierile  sunt  de  mine. 

uniţilor,  mai  unindu-se  adecă  în  acest  an  şi  alte  147  sate,  cu  178  preoţi, 
cari  cu  9  ani  mai  nainte  trecuseră  la  ortodoxie  şi  aşa  vicarului  Forgâch 
«i  se  dădu  satisfacţia  strălucită»,  adauge  Bunyitay.  In  împrejurările  acestea 
episcopul  lsaia  Antonovits  s’a  retras  din  Bihor  «...erre  az  aradi  vladika 
is  kivonul  Biharvârmegyebdl».1 2 

Bunyitay  deci  ştie,  că  uniţii  cu  mult  covârşesc  cu  numărul  pe  cei 
neuniţî,  nu  ştie  însă  preciza  aceasta  proporţie  numerică.3 

Nu  o  ştie  nici  dl  Tăşiedan  cu  toate  că  are  la  mână  sumarul  anchetei. 
Nu  a  ştiut-o  odinioară  cineva,  nici  vor  putea-o  şti  cândva  muritorii;  nu, 
pentrucă,  cum  se  zice  în  Bihor,  a  hol  nincs  ne  keresd. 

Acuma,  dacă  Bunyitay  în  punctul  unirii  din  1737,  e  de  aceiaş  părere 
ca  şi  dl  Tăşiedan,  iară  Gruia  numai  pe  lângă  unele  cautele  se  alătură 
părerii  lui  Bunyitay,  întrebăm,  cari  ar  fi  «toate  greşelile»  lui  Bunyitay 
asumate  de  Gruia?  In  punctul  acesta  dl  Tăşiedan  urmează  lui  Bunyitay 
greşitul  şi  dânsul  nu  greşeşte.  Gruia  nu  urmează  lui  Bunyitay  şi  el 
totuşi  greşeşte? 

Adauge  apoi  dl  recensent:  «şi  în  urmă  voind  să  facă  pe  indepen¬ 
dentul,  (adecă  Gruia  voeşte)  rischează  şi  el  însuşi  o  seamă  de  aserţiuni 
certate  cu  adevărul  şi  cu  bunul  simţ». 

Cari  ar  fi  aserţiunile  certate  cu  adevărul,  plane  cu  bunul  simţ,  nu 
le  scoate  în  relief  dl  Tăşiedan,  în  comunicatul  închinat  mie,  şi  aşa  nu  îmi 
dă  chip  să  le  cunosc,  apăr,  eventual  să  le  retractez. 

Ca  un  fel  de  introducere  la  sumarul  anchetei  scrie  dl  Tăşiedan: 

«Faţă  cu  aserţiunile  atât  de  ieftine  ale  dlui  Gruia,  îmi  iau  voia  ca 
pe  baza  documentelor  descoperite  în  arhivu!  cottului  Bihor,  se  susţin  toate 
aserţiunile,  nedocumentate  de  mai  sus  amintiţii  scriitori». 

Sintaxă  din  «ţara  lui  Pap  Jânos» !  Pasajul  acesta  are  două  înţelesuri. 
Unul,  că  dl  Tăşiedan  are  vederi  opuse  celoralalţi  autori,  altul,  că  dsa  se 
uneşte  cu  spusele  lor  şi  le  şi  dovedeşte  cu  probe,  ce  dânşii  nu  au  făcut 

înţelesul  din  urmă  pare  mai  verosimil. 

Sumarul  comisiunei  publicat  de  dl  Tăşiedan,  nu  e  înzestrat  cu  crite- 
rile  autenticităţii.  Nu  poartă  adecă,  ca  act  original,  iscălirile  celor  compe¬ 
tenţi.  De  cumva  ar  fi  o  prescriere  fidelă,  ar  trebui  să  aibă  obicinuita 
clauzuiă  a  autentificării.  Cel  puţin  dl  censor  Tăşiedan,  nu  ni-o  spune  asta 
în  articolul  său.8 

Act  original  cu  greu  credem  să  fie  documentul  din  vorbă,  căci  actul 
original,  dresat  la  faţa  locului  prin  comisiunea  examinătoare,  conform 
instrucţiunii  maiestatice  avea  să  se  aşeze  şi  păstreze  nu  la  comitat,  ci  la 
consiliul  îocotenenţial.4 

1  Bunyitay,  o.  c.  50  şi  62. 

2  «Revista  Teologică»,  1907.  158. 

3  «Cultura  Creştină»,  1913  pg.  491—502. 

4  Ibidinem  113. 

Daca  hârtia  din  chestiune  e  numai  o  simplă  prescriere  «pro  domo 
sua»,  ori  chiar  vr’o  maculatură,  atunci  în  o  cauză  îndoelnică,  cum  e  aceea 
ce  ne  priveşte,  nu  are  nici  o  importanţă. 

Dar  admiţând  chiar,  că  actul  despomenit,  e  o  prescriere  autentificată 
oficios,  totuş  nici  pe  departe  nu  e  în  stare  să  adeverească,  cumcă  satele 
înşirate  acolo  de  fapt  au  îmbrăţoşat  unirea! 

Ordinul  mai  înalt  categoric  normează  că: 

«Cu  ocaziunea  investigaţiei  vor  luă  parte  preotul  local,  judele  comu¬ 
nal,  precum  şi  dintre  sătenii  mai  pricepuţi  4  ori  6  juraţi,  —  după  mărimea 
comunei».1 

La  actul  menţionat  occură  121  de  enorii,  cari  fură  cercetate. 

Preoţii  se  înfăţoşază  înaintea  comisiunii  şi  se  pomenesc  în  act  numai 
în  19  parohii.  Anume:  Vaşcău,  Lunca,  Carpeneţ,  Şegheşti,  Câmpenii-de-jos, 
Câmpenii-de-sus,  Fânaţe,  Săldăbaj,  Suplac,  Ursad,  Dumbraviţa-de-sus, 
Chishasa,  Cărăsău,  Peteoga,  Cociuba,  Berecheni,  Savaieu,  Nagyker  şi 
Topliţa-Carand. 

Deci  dară  din  102  sate  preoţii  nu  s’au  înfăţoşai  In  sumar  nu  se 
spune  de  ce  a  absentat  preoţimea.  Combinând  însă  cu  celelalte  anchete 
din  1727  şi  1756,  ce  s’au  mai  ţinut  în  Bihor,  în  cauza  unirii,  ne  încre¬ 
dinţăm  că,  preoţimea  care  eră  din  popor  şi  după  popor  trăiâ,  de  aceea 
nu  se  prezentă  la  comisiuni,  fiindcă  se  temeâ  de  popor  şi  poporul  când 
nu  lăsă  pe  preot  să  meargă  la  anchete,  totdeauna  eră  pe  partea  vlădichii 
dela  Arad!  Astfel  apoi  în  acestea  102  comunităţi  unirea  pe  lângă  aceea , 
că  nu  e  reală  nu  e  nici  formală ,  de  vremece  preoţii  nu  s’au  declarat  şi 
nu  s’au  prezentat  înaintea  comisiunei,  dupăcum  adecă  se  poruncise! 

Patenta  din  1  Martie  1735,  a  împăratului  Carol  fil-lea,  dupăcum 
văzurăm,  pentru  legitimitatea  şi  formalitatea  unirii  pretindea  ca,  pe  lângă 
preot  şi  primar,  din  fiecare  sat  să  se  mai  declare  încă  alţi  4 — 6  fruntaşi, 
după  mărimea  populaţiei  din  sat 

Din  satele  mai  mari  deci  trebuia  să  se  prezinteze  8  persoane,  din 
cele  mici  6.  Din  nici  un  sat  însă  nu  s’a  ajuns  la  recordul  de  8  inşi.  Din 
două  sate  au  fost  câte  7:  Sântandraş  şi  Oroşi-Bârzeşti,  însă  le  lipsesc 
preoţii.  Cei  din  Sântandraş  aduc  şi  pienipotenţă  alăturată  la  dozar  sub  g. 

Din  patru  sate  au  fost  câte  6  inşi:  Chişcău,  Cusuiuş,  josan,  Gurbeşti 
cu  Remetea  şi  Alpare,  dar  fără  preoţi.  Din  Cusuiuş  şi  Alpare  se  aduc  şi 
plenipotenţe,  alăturate  sub  f.  şi  z. 

Din  8  sate  au  venit  câte  5:  Poienii-de-sus,  Burda,  Curăţele,  Beiuşele, 
Căbeşti,  Tăgădau  cu  Cumaneşti,  Volani  cu  Pocluşa  şi  Behu.  Din  Beliu 
aduc  plenipotenţe  sub  c.  c.  Nici  dintr’un  loc  însă  nu  au  venit  preoţii! 

Din  2  locuri,  Leheceni,  Ciontahaza  cu  Boghiu,  nu  vine  nime.  La 
Leheceni  cu  toate  astea  se  face  nota  «că  pentru  aceea  se  prezentează 
atât  de  puţini  deputaţi ,  căci  cu  o  cale  dela  datornici  se  execvează  şi 
contribuţia  restantă». 

1  Totacoloşi, 

Din  2  sate :  Vaşcău  şi  Cârpenet,  pe  lângă  preoţi  se  înfăţişează  numai 
câte  un  credincios.  La  Vaşcău  se  zice,  că  preotul  cu  poporeanul  său 
Gheorghe  Cârlan,  jurat,  au  plenipotenţă  în  numele  întregii  comunităţi (?). 
Despre  pretinsa  procură  însă  nu  se  află  indicare  la  acte,  cum  se  face  la 
alte  sate,  unde  în  adevăr  a  fost  astfel  de  înscris.  Apoi  doi  inşi  nu  e  obicei 
să  formeze  o  deputăţie,  tres  faciunt  collegium. 

In  9  locuri  occură  numai  un  suflet  de  om:  Varzarul-de-jos,  Călugări, 
Sohodol,  Sălişte,  Rieni,  Zăvoeni,  Petros,  Tărcăiţa  şi  Hodişa.  Din  Hodişa 
s’a  adus  şi  plenipotenţă  sub  c.  t.  u. 

In  2  locuri  s’au  înfăţişat  numai  preoţii,  în  Câmpenii-de-sus  şi  To- 
pliţa  Carand. 

Din  25  locuri  au  venit  numai  câte  2,  (zi:  doi)  creştini  uniţi,  în:  Bă- 
reşti,  Şust,  Hatar,  Sârbeşti,  Vărzarul-de-sus,  Poiana,  Coleşti,  Criştior  (aceştia 
au  şi  procură  dela  alţi  săteni)  Briheni,  Ştei,  Segheşti  (aici  pe  lângă  doi  re¬ 
prezentanţi  e  de  faţă  şi  preotul)  Poienii-de-jos,  Valea  neagră-de-sus,  Broşti, 
Cărbunari,  Budureasa,  Cresuia,  Talp.  Fizeghi,  Merce,  Şoim,  Sânmicluş, 
Câpâlnă,  Forosâg,  Dumbrăvicioara  şi  Călacea. 

Restul  de  parohii  de  unde  s’au  prezentat  câte  trei,  e  33  şi  din  27 
locuri  au  venit  câte  4  inşi.  Din  unele  locuri,  cum  am  arătat,  au  venit  şi 
preoţii,  iarăş  din  altele  s’au  adus  plenipotenţe  şi,  în  fine,  din  foarte  puţine 
locuri  au  venit  şi  preoţii  şi  s’au  adus  şi  plenipotenţe,  înţelegem  comunităţile 
de  unde  au  venit  3—4  reprezentanţi. 

Plenipotenţiale  au  adus  17  sate;  Criştior,  Herşeşti,  Drăgăneşti,  Mizieş, 
Cusuiuş,  Iosani-Forău,  Săldâbaj  cu  Selişte,  Suplac,  Ursad,  Dumbrăviţa- 
de-sus,  Cociuba,  Hodişa,  Şavaieu,  Sânt-andraş,  Alpare,  Nagyk6r  şi  Beliu. 
Deci  din  104  comune  lipsesc  procurele,  sau  plinipotenţele,  cum  le  numesc 
Românii  ungureni.  Cum  văzurăm  mai  sus  din  102  comune  lipsesc  preoţii. 

Dl  Tăşiedan  în  examinarea  d-sale  anterioară1  înşiră  140  de  sate  (nu 
ca  şi  în  actul  de  acum,  unde  se  cuprind  numai  121)  cari  au  îmbrăţişat 
unirea  la  1737.  Tot  acolo  se  spunea,  că  cu  depărtarea  episcopului  arâdan 
din  comisiune,  Ia  11  Martie  1737,  acea  comisiune,  la  sfatul  comitatului, 
şi-a  întrerupt  lucrările  până  la  12  April  1737,  când  iarăşi  le-a  început. 

în  actul  publicat  acum  însă  cercetările  se  sfârşesc  cu  ziua  de  12 
Martie  1737;  apoi  e  cercetare  în  12  Martie  1737,  pe  când,  după  cele  spuse 
de  dl  Tăşiedan  la  pag.  114,  din  11  Martie  până  la  12  Aprilie  comisiunea 
ar  fi  pauzatl  Se  impune  o  lămuririle  oarecare  l  Altcum,  în  icoanele  dlui 
Tăşiedan,  atât  între  sine  considerate,  cât  şi  laolaltă  cu  ale  altor  scriitori 
de  până  acî,  se  mai  află  unele  umbre,  cari  cer  lumină  \  Acum  nu  le 
privim,  căci  ne  ajunge  ceaţa  din  jurul  comisiunei  din  1737. 

1  «Cultura  creştină*  1913  Nr.  4  pag.  114-115. 

3  Dl  N.  Fim  o.  c  întregeşte  unele,  combate  şi  corege  altele  din:  datele,  exa¬ 
minările  şi  combinările  dlui  Tăşiedan. 

In  cercetările  mele  prime  nu  am  afirmat,  dar  nici  nu  am  contestat 
unirea  Bihorului  din  1737.  N’am  avut  probe  tari  şi  suficiente  pentru  vreo 
hotărîre  definitivă,  cum  n’am  nici  azi  «res  adhuc  sub  judice  est.»  Mai 
trebuie  date  şi  raţionărî  pro  şi  contra.  Actul  invocat  de  dl  Tăşiedan,  cum 
văzurăm,  n'are  darul  de  a  decide  chestiunea  controversată  şi  totuşi  ne 
asigurează  un  aprig  cenzor  al  lucrărilor  dlui  Tăşiedan, 1  că  chiar  pe  baza 
acestei  hârtii  comisiunea  a  îndrăznit  să  vestească  guvernul,  «că  în  Bihor 
nu  se  află  nici  un  schizmatic  şi  că  numai  unii  preoţi  schizmatici  rămaşi 
fără  credincioşi  aţâţă  poporul  contra  unirii  şi  să  nu  se  supună  la  plătirea 
dijmei.» 

Se  pare  aproape  cu  neputinţă,  că  în  1737  afară  de  42  sate  să  se  fi 
unit  întreg  Bihorul,  când  ştim  pozitiv,  că  la  anul  vlădica  Aradului  e  în 
Orade  unde  hirotoneşte  preoţi.  '2  Dacă  contingentul  ortodoxiei  ar  fi  fost 
aşa  de  neînsemnat  în  Bihor,  vlădica  Isaia,  nu  avea  plăcere  să  paradeze 
în  mijlocul  credincioşilor  săi  din  Bihor,  ci  poftea  în  tăcere  pe  candidaţii 
la  preoţie  din  Bihor,  să  vină  Ia  rezidenţa  lui  din  Arad. 

Apoi  încă  una.  Dacă  ortodoxia  a  fi  fost  în  1737  aşa  de  dripită  la 
pământ,  când  s'a  sculat  şi  cum  s’a  întărit  până  într’atâta,  încât  dejâ  înainte 
de  a  trece  şi  numai  un  an  şi  jumătate,  o  vedem  punând  la  cale  mari 
meetinguri  cu  voia  autorităţilor  politice,  unde  terorizează  pe  uniţi,  aduc 
norme  şi  dictează  amende  grele?  înţelegem  adunarea  dela  sărbătoarea 
soborului  sf.  arhangel  Gavriil,  13  Iulie  st.  v.  1739,  ţinută  cu  mult  sgomot 
în  Lugoj  (pe  valea  Crişului  repede) 3  şi  apoi  alte  asemenea  adunări. 

Bun  bucuros  recunosc  hărnicia  şi  osteneala  depusă  de  dl  Tăşiedan 
întru  zugrăvirea  portretului  din  trecutul  bisericii  româneşti  bihorene.  Cu 
articolele  d-sale  din  «Răvaşul»  şi  din  «Cultura  Creştină»,  istoriografia  bi¬ 
sericească  actuală  are  mare  profit.  Neasemănat  mai  mare  avea,  dacă  ana¬ 
liză  şi  publică  datele  descoperite  de  d-sa  în  nex,  confrontare  şi  complectare 
cu  cele  cunoscute  până  aci  Ori  îi  deroagă  aşa  ceva?  Absit!  Gruia 


1  Fim  1.  c.  pg.  53  cu  nota  2  confer.  Şaguna  «Ist.  bis.»  v.  11.  pag.  224. 

3  Bunyitany  I.  c.  62.  «a  mi  ditai  egy  ptispok  leginkabb  kitiîntheti  ielki  hatalmat 
et  âllâsa  fenyet:  Vârad-Velencen  papokat  szentelt. 

*  Şaguna  ibid  224 — 225;  în  ediţia  germană  pag.  156  «Rev.  Teol.»  1908  pag.  197. 
Selegian  56,  Muntean  18,  Puşcar'w  1,  c.  89-90.  Firu  I.  c.  53.  Bunyitay  62. 

UN  SCRIITOR  FRANCEZ  DESPRE  RELIGIUNE. 

Hipolit  Taine,  unul  dintre  talentele  cele  mai  profunde,  efuzive  şi 
autoritare,  pe  cari  le-a  avut  generaţia  abia  apusă  a  Franţei,  istoricul  şi  cri¬ 
ticul  literar  ale  cărei  concepţii  viguroase  rezistă  spiritului  timpului  nostru, 
într’o  operă  istorică  a  sa,  întitulată  Originile  Ftanţei  contimporane 1  face 
câteva  consideraţiuni  remarcabile  asupra  religiunei.  Excelent  sociolog, 
aceste  consideraţii  ale  sale  trebuiesc  privite  din  laturea  ce-o  comportă  so¬ 
ciologia.  Ceeace  nu  însemnează  că  ştiinţa  teologică  ar  disconsiderâ  cer¬ 
cetări  ştiinţifice  asupra  religiei  din  acest  punct  de  vedere.  Dimpotrivă:  ajun¬ 
gerea  la  aceleaşi  rezultate  de  recunoaştere  a  adevărului  religios  pe  cari  e 
edificată  ştiinţa  teologică,  serveşte  spre  o  mai  adâncă  fundamentare  a 
acestei  şţiinţe. 

Consideraţiile  de  mai  la  vale  sporesc  în  valoare  cu  atât  mai  mult  cu 
cât  ele  sunt  făcute  de  un  scriitor  din  neamul  francez ,  a  cărui  clasă  inte¬ 
lectuală,  dupăcum  se  svoniâ  până  deunăzi,  ar  fi  cea  mai  «ateistă»  dintre 
clasele  de  acelaş  rang  dela  alte  neamuri. 

Taine  atribuie  naşterea  Revoluţiei  din  89  ruperei  tradiţiei  cu  trecutul 
în  Franţa,  nimicirei  factorilor  organici  ai  vieţii  sufleteşti  franceze,  cari  sunt 
religia,  statul,  legea,  obiceiul,  adecă  «organele  vieţii  morale  şi  practice» 
pentru  a  fi  înlocuite  cu  principiile  raţiunii  suverane. 

Nesocotirea  bunurilor  acestora,  pe  cari  raţiunea  omenească  singură 
nu  e  în  stare  să  le  înlocuiască  cu  altele,  a  provocat  în  sufletul  francez  o 
desordine  şi  desechilibrare  care,  făfal,  trebuia  să  ducă  la  revoluţie,  ale 
cărei  consecinţe  le  îndură  şi  azi  Republica. 

Iată  aprecierile  juste  ale  scriitorului  Taine: 

«Oamenii,  după  o  mulţime  de  dibuiri  şi  cercetări,  au  sfârşit  prin  a 
experimentă  o  astfel  de  platformă  de  a  trăi  şi  a  cugetă,  care  eră  singură 
acomodabilă  situaţiei  lor,  cea  mai  practică  dintre  toate,  cea  mai  binefăcă¬ 
toare,  şi  regimul  sau  dogma  care  nouă  azi  ne  pare  o  convenţiune  arbitrară 
eră  un  factor  al  binelui  public.  Şi  este  şi  azi;  în  trăsături  largi,  el  este 
indispensabil,  şi  se  poate  afirmă  cu  certitudine,  că,  dacă  într’o  societate, 
prejudiţiile  principale  ar  dispărea  în  întregime,  omul  lipsit  de  legile  precise 
pe  cari  i  le-a  acordat  înţelepciunea  sa  de  secole,  va  recădeâ  subit  în  stare 
de  sălbătăcie  şi  va  redeveni  ceeace  a  fost  la  început  —  o  fiară  flămândă, 
vagabondă  şi  fugărită.  Eră  un  timp  când  această  moştenire  (religia  b.  o.) 
lipsiâ,  ba  şi  azi  sunt  noroade  cărora  le  lipseşte  în  întregime.4  A  nu  se 
înfruptă  cu  carne  de  om,  a  nu  masacra  pe  bătrânii  inutili  şi  încurcă-lume, 
a  nu  se  primejdui,  a  nu  vinde  şi  căsăpi  pe  copii  de  cari  nu  se  puteau 

1  Les  origines  de  la  France  contempoi aine,  l'ancien  regine  (troisieme  edilion).  Paris, 
Hachette  et  Cie,  1876. 

*  Informaţie  după  Sir  Iohn  Subbock,  ale  cărui  «experimentări»  pe  tărâmul  reli- 
giunii  sunt  găsite  nefundate  şi  arbitrare.  Popoare  fără  religie  nu  există. 

ajută,  femeia  de  a  nu  avea  decât  un  singur  bărbat,  a  condamnă  incestul 
şi  moravurile  contra  naturii,  a  fi  singurul  proprietar  recunoscut  pe  o  anume 
moşie,  a  asculta  de  simţul  superior  al  ruşinii,  umanităţii,  cinstii,  conştiinţii, 
— -  cari  toate  sunt  experimentate,  odinioaiă  necunoscute,  însă  stabilite 
încetul  cu  încetul,  —  formau  civilizaţia  sufletelor.  Noi  recunoaştem  valoarea 
acestor  bunuri  cari  sunt  indispensabile  azi,  şi  mâne  nu  vor  fi  mai  puţin 
indispensabile,  pentrucă  supuse  cercetării  şi  examinării  istorice  ele  se 
întrupează  în  noi  ca  o  forţă  ascunsă,  care  din  o  grămadă  de  brute  a 
constituit  societatea  omenească. 

«în  general,  cu  cât  o  trebuinţă  sufletească  e  mai  universală  şi  mai 
veche,  cu  atât  ea  e  mai  întemeiată  pe  motive  profunde,  motive  de  fizio¬ 
logie,  higienă  şi  chibzuire  socială». 

«Dacă  sunt  motive  valabile  pentru  a  legitimă  un  obiceiu,  desigur  că 
cele  mai  superioare  consacră  religiunea». 

«Graţie  formei  palpabile  religiunea  ajută  omului  să-şi  alunge  din 
conştiinţă  suferinţele  grele,  poate  să  contrabalanseze  egoismul  natural, 
să-şi  potolească  impulsiunile  nestăvilite  ale  pasiunilor  brutale,  să-şi  edifice 
voinţa  pentru  abnegaţie  şi  devotament,  să  se  stăpânească  pe  deplin  pentru 
a  se  puteâ  pune  în  serviciul  adevărului  şi  în  serviciul  semenilor,  să-şi 
însuşească  ascetismul  martirilor,  surorilor  de  caritate  şi  misionarilor.  Astfel, 
în  orice  societate,  religia  este  un  organ  al  vieţii,  preţios  şi  natural.  Deo¬ 
parte,  oamenii  au  necesitate  de  ea  pentru  a  li  se  da  putinţa  de  a  con¬ 
templă  infinitul  şi  pentru  a  trăi  bine;  dacă  ar  lipsi,  sufletul  omenesc  s’ar 
resimţi  de  un  mare  go!  dureros  şi  ar  procură  unora  şi  altora  suferinţe. 
De  altă  parte,  înzadar  se  vor  trudi  oamenii  să-şi  smulgă  din  piept  senti¬ 
mentul  religios;  mâniie  cari  se  apleacă  asupra  lui  i  vor  atinge  numai 
învălişul  şi  nu  li  se  va  supune  decât  printr’o  operaţie  sângeroasă;  germe- 
nele  său  e  cu  mult  mai  puternic,  decât  să  poată  fi  extirpat»,  (pp.  271—4). 

Noi  implorăm  pe  Cel  de  sus  în  nenumărate  rânduri  îndeosebi  acum 
la  zile  mari  mai  cu  ardoare,  să  scutească  neamul  nostru  de  astfel  de  «spi¬ 
rite  necredincioase»  cari  să-i  tulbure  sufletul  şi  să-i  pregătească  dezastre... 

Ion  Clopoţel. 


MIŞCAREA  LITERARĂ. 

Câteva  conferenţe,  ţinute  elevilor  seminarului  din  Galaţi  de  dia¬ 
conul  Or.  Popescu .  Un  educator,  cu  înţelegere  pentru  problema  educaţiei  în 
seminarele  din  România  îşi  tipăreşte  în  broşură  7  conferenţe  ţinute  elevilor 
seminariali  şi  o  cuvântare  de  sf.  Ap.  Andrei.  Scrise  clar  şi  convingător, 
amăsurat  priceperii  tinerimii,  căreia  se  adresează,  desigur  îşi  vor  fi  avut 
efectul  binefăcător,  şi  se  pot  ceti  cu  folos  şi  de  tinerimea  unor  seminare, 
cari  îşi  recrutează  elevii  din  absolvenţi  de  liceu  (gimnaziu),  deşi  acolo 

elevii  intră  în  seminar  numai  cu  4  clase.  Poveţele  şi  îndrumările  omului, 
cu  dragoste  cătră  viitorii  apostoli  ai  satelor  de  acolo,  se  potrivesc  la  fel 
şi  celor  dela  noi. 

întâia  conferenţă  răspunde  la  întrebarea:  Ce  să  cetim  şi  cum  trebuie 
să  cetim?  Dacă  Ia  noi  nu  e  cazul,  ca  jidani  fără  suflet  să  vânză  pe  stradă 
cărţi  ieftine,  dar  stricăcioase,  se  resimte  adeseori  şi  la  tinerimea  noastră 
lipsa  de  selecţie  în  cărţile  ce  se  cetesc,  şi  desigur  şi  la  noi  prea  puţin  se 
ceteşte  cum  trebuie,  deşi  azi  totuşi  elevii  seminariali  au  îndrumători  de 
mult  preţ  în  profesorii  lor  vrednici.  In  a  doua  se  lămureşte  rostul  muncii 
corporale  fizice,  pe  lângă  cea  intelectuală,  cari  împreună  sunt  izvor  de 
sănătate,  lumină  şi  mulţămire  sufletească.  A  treia  conferenţă  stăruie  asupra 
legăturii  dintre  şcoală  şi  vieaţă.  In  şcoală  şi  îndeosebi  în  internate  sau 
seminare  se  pregăteşte  individul  pentru  a-şi  înţelege  bine  rostul  vieţii  mai 
târziu  în  societate.  Şcoala,  prin  întocmirea  vieţii  ei  lăuntrice  cultivă  idealul 
social,  prin  studiile  asupra  trecutului  neamului,  urmăreşte  îndeplinirea 
idealului  naţional,  şi  ajută  formarea  unui  ideal  cultural,  şi  mai  presus  de 
aceste  prin  influinţa  ce  exercită,  prin  prefacerea,  ordonarea  şi  desvoltarea 
însuşirilor  sufleteşti  şi  trupeşti  cultivă  idealul  uman;  ideale  cari  stăpânind 
sufletul,  mintea  şi  inima  elevilor  din  şcoală,  vor  formă  din  ei  oameni 
vrednici  pentru  vieaţă,  îndeajuns  înarmaţi  pentru  a  prestâ  lupta  vieţii.  Alte 
2  conferenţe  sunt  dări  de  seamă  asupra  scrierilor  de-o  puternică  valoare 
educativă:  «In  slujbă  adevărată»  şi  «Pe  urmele  lui  Hristos».  Reasumatul 
vioi,  ce  se  dă,  face  şi  pe  cel  ce  nu  s’a  simţit  îndemnat  până  acum  să 
caute  măcar  în  carte  chipul  ideal  al  preotului  luptător,  ori  să  trăiască  clipe 
de  o  superioară  vieaţă  adevărat  creştinească,  —  să  cetească  în  întregime 
cărţile,  asupra  valorii  cărora  s’a  insistat  mult  şi  în  această  revistă. 

O  altă  conferinţă  se  sileşte  să  niveleze  traiul  rău,  ce  bântuie,  se  vede, 
şi  acolo  între  preot  şi  învăţător,  arătând  cum  trebuie  să  trăiască  şi  să  se 
privească  seminariştii  cu  normalişti,  oricum  se  zice  la  noi,  teologii  cu  pe¬ 
dagogii.  Cu  tot  dreptul  se  face  constatarea,  că  numai  acolo  se  poate 
naşte  o  vrăjmăşie  între  cei  doi  factori  conducători  ai  satelor,  când  nu 
sunt  deloc  pătrunşi  de  menirea,  ce  au  în  satul  lor,  orică  numai  unul  e 
conştient  de  rolul  său,  iar  celalalt  apucă  pe  căi  streine.  Sunt  apoi  câteva 
regule  de  purtare  şi  bunăcuviinţă  date  într’altă  conferinţă  şi  broşura  se 
încheie  printr’o  cuvântare  rostită  la  sărbarea  patronului  seminarului  Sf. 
Andreiu,  asemenea  cu  frumoase  îndemnuri  cătră  seminarişti. 

întrucât  broşura  e  presărată  des  cu  poveţe  folositoare,  se  dau  în¬ 
demnuri  de  însufleţire  în  apostolia  sfântă  a  slujbei  de  preot,  o  recomand 
atenţiunii  elevilor  seminariali,  cari  se  gătesc  pentru  preoţie.  p.  m. 

Contribuţiuni  istorice  privitoare  Ia  trecutul  Românilor  de  pe  pă¬ 
mântul  crăiesc.  Carte  edată  la  iniţiativa  şi  sub  îngrijirea  d-lor:  Dr.  Ila - 
rion  Puşcariu,  loan  de  Preda,.  Dr.  Lucian  Borcia,  Dr.  loari  Lup  aş.  Dr.  loan 
Mateiu  şi  Dr.  Silviu  Drâgomir.  Sibiiu  1 9 1 3.  Preţul  broş.  coi.  4.  Această 

scriere  e  un  demn  răspuns  ştiinţific,  dat  dlui  O.  Miiller,  arhivarul  univer¬ 
sităţii  săseşti,  care  a  publicat  o  scriere  tendenţioasă  şi  jignitoare  pentru 
drepturile  Românilor  de  pe  «Fundus  regius».  Asupra  scopului  lucrării  ne 
lămureşte  prefaţa  datorită  P.  C.  Sale  păr.  arhim.  Dr.  Ilarion  Puşcariu. 
Dl  Dr.  Dragomir  ne.  dă  un  temeinic  studiu  critic  asupra  chestiunii,' ur¬ 
mează  apoi  o  seamă  de  acte  şi  documente  ^  chemate  să  evidenţieze  drep¬ 
turile  Românilor  şi  să  înfrângă  argumentele  contrare  ale  scriitorului  sas. 


înfiinţarea  capelei  române  din  Paris,  de  Preotul  Econ.  V.  Pocitan. 
Bucureşti  1913.  Păr.  V.  Pocitan,  binecunoscut  ca  autor  al  unui  Compendiu 
de  drept  bisericesc,  luând  ocazie  dela  o  călătorie  ce-o  făcuse  la  Paris,  ne 
arată  prin  ale  cui  silinţe  s’a  înfiinţat  capela  românească  din  capitala  Franţei. 
E  bine  scoasă  la  iveală  personalitatea  simpaticului  arhimandrit  Iosafat,  cel 
dintâi  preot  al  acelei  capele. 

Biblioteca  poporală  a  Asociaţiuniî.  Unul  dintre  cele  mai  însem¬ 
nate  mijloace  prin  cari  lucrează  Asociaţiunea  noastră  la  răspândirea  învă¬ 
ţăturilor  bune  în  popor,  este  Biblioteca  poporală.  In  această  publicaţie 
apar  anual  10  broşuri  şi  un  călindar,  alcătuite  pe  înţelesul  şi  pentru  tre¬ 
buinţele  poporului  dela  sate.  Fiecare  membru  ajutător  al  Asociaţiunii  ca¬ 
pătă  aceste  broşuri  pentru  preţul  foarte  mic  de  2  cor.  In  anul  acesta  au 
apărut  până  acum  următoarele  broşuri: 

Povestea  unei  coroane  de  oţel ,  scrisă  de  marele  nostru  poet  George 
Coşbuc. 

Popa  Tanda,  frumoasa  novelă  de  ioan  Slavici. 

Emigrarea  în  America,  scrisă  de  unul  care  a  fost  acolo 
îndemnăm  pe  cetitorii  noştri  să  sfătuiască  pe  săteni,  ca  să  se  înscrie 
în  număr  cât  mai  mare  ca  membri  ajutători  ai  Asociaţiunii,  ca  în  schimbul 
celor  2  cor.  să  primească  folositoarea  bibliotecă. 


Din  „Biblioteca  pentru  toţi“  am  primit  următoarele  numere: 

Nr.  890  Despre  conjuraţia  lui  Catilina,  de  C.  C.  Sallustius,  trad.  din 
latineşte  de  D.  Priboianu  şi  N.  Besnea. 

Nr.  891 — 892  Ţiganiada,  poemă  eroi-comică  în  12  cânturi,  de  I.  Budai- 
Deleanu. 

Nr.  895  Farmacista ,  de  A.  Cehov,  trad.  de  locot.  C.  Sfat. 

* 

Chestiunea  română  în  lumina  dreptului  public,  de  Dr.  Vaier  Mol - 
dovan.  Braşov  1914.  Cuprinde  o  serie  de  articole  publicate  în  «Gazeta 
Transilvaniei»  şi  potrivite  pentru  a  ne  orienta  asupra  situaţiei  noastre  politice. 

CRONICĂ  BISERICEASCĂ-CULTURALĂ. 

Pentru  cetitori! 

Numărul  acesta  al  „Revistei  Teologice"  s’a  trimis  celor  mai 
mulţi  preoţi  din  întreaga  noastră  mitropolie,  precum  şi  unor  cre¬ 
dincioşi  mireni. 

Toţi  aceia  cari  vor  reţine  acest  număr,  vor  fi  consideraţi  ca 
abonaţi,  obligaţi  să  plătească  costul  abonamentului  în  decursul 
acestîii  an. 

Aceia  cari  nu  doresc  să  aboneze  revista,  sunt  rugaţi  să  o  îna¬ 
poiere  în  timpul  cel  mai  scurt,  ca  să  ne  putem  orientă  dela  început 
asupra  numărului  exemplarelor  în  cari  să  tipărim  revista. 

în  anii  trecuţi  s’au  obicinuit  unii  cetitori  să  primească  câteva 
numere  la  început  şi  apoi  să  ne  retrimită  revista,  cauzându-ne  prin 
aceasta  cheltuieli  mari  şi  greutăţi  în  administraţie. 

Noi  nu  silim  pe  nimeni  să  ne  aboneze  revista,  dar  aşteptăm 
ca  celce  a  primit-o  să-şi  facă  datorinţa  cu  dreptate  şi  cu  cinste. 
Am  ţinut  seamă  că  avem  de-a  face  cu  preoţi,  de  aceea  am  făcut 
apel  la  sentimentele  de  dreptate  ale  cetitorilor  când  ni-am  cerut 
pretensiunile.  De  aici  încolo  însă,  —  o  declarăm  ca  să  se  ştie  de  pe 
acum  —  vom  întrebuinţâ  toate  mijloacele  legale  pentru  a  aduce  fi¬ 
nanţele  revistei  în  ordine,  căci  voim  să-i  asigurăm  existenţa  şi  nu 
voim  ca,  din  negligenţa  unor  cetitori,  să  fim  siliţi  să  sistăm  o  pu¬ 
blicaţie  atât  de  necesară  pentru  clerul  nostru. 

Ştim  că  ceeace  nu  a  plăcut  cetitorilor  noştri,  a  fost  apariţia 
neregulată  a  revistei.  Promitem  că  acest  inconvenient  de  aici 
înainte  va  încetă.  Până  acum  toate  sarcinile  le-am  purtat  sub¬ 
semnatul,  de  aici  înainte  Ie  voiu  împărţi  cu  colegul  meu  dl  Dr.  Silviu 
Dragotn  ir,  care  a  avut  bunăvoinţa  de-a  intră  în  legături  mai 
strânse  cu  redacţia  noastră  şi  de-a  primi  să  fie  împreună  lucrător 
al  meu.  Sperăm  ca  în  timpul  cel  mai  scurt  să  venim  în  rând  cu 
apariţia  revistei  şi  să  publicăm  totdeauna  un  material  ales. 

Pentru  anul  acesta  anunţăm  apariţia  în  revista  noastră  a  unui 
foarte  frumos  studiu  despre  învierea  Domn  alai,  apoi  se  va  con¬ 
tinuă  studiul  întrerupt  în  anii  trecuţi:  In  chestia  reunirii  bise¬ 
ricilor,  având  de  tratat  încă  despre  primatul  papal  şi  despre  pur- 
cederea  Duhului  Sfânt.  Vor  apare  şi  alte  articole  de  folos  pentru 
fiecare  preot,  dar  nu  vom  negligâ  nici  partea  practică-pastorală,  în 
deosebi  ne  vom  sili  să  publicăm  predici  potrivite  pentru  a  se  ceti 
şi  poporului.  Prin  aceasta  vrem  să  înlăturăm  inconvenientul,  ca 
preoţii  noştri  să  aboneze  reviste  pentru  predici  străine  de  legea 
noastră. 

Vom  continua  să  întregim  şi  „Biblioteca  bunului  păstor"  cu 
publicaţii  folositoare.  Ca  al  6-lea  număr  al  ei  vom  publică  predici 
pentru  toate  Duminecile  din  postul  Crăciunului,  traduse  din 
Sf.  Joan  Gură  de  aur. 

Aceia  dintre  abonaţi,  cari  vor  achită  întreg  costul  abonamen¬ 
tului  pe  acest  an  până  cel  mai  târziu  la  1  Maiu  st.  v.  vor  primi 
gratuit ;  ca  premii: 

1.  Predici  pentru  Duminecile  postului  Crăciunului,  traduse 
din  S/  loan  Gură  de  aur;  şi 

2.  Scepticismul  religios,  studiu  de  Dr.  Nicolae  Bălan. 

Ceice  doresc  să  reflecteze  la  aceste  scrieri,  să  facă  uz  de  man¬ 
datul  postai  alăturat  la  acest  număr  al  revistei  şi  să  trimită  costul 
abonamentului.  pr>  jv.  Bălan. 

Există  oameni  pe  planeta  Marte?  Această  întrebare  foarte  inte¬ 
resantă  o  tratează  profesorul  Dr.  Plassmann  în  al  13-lea  număr  al  publi¬ 
caţiei  «Naturwissenschaftliche  Zeitfragen».  Examinând  diferitele  posibili¬ 
tăţi  ajunge  la  concluzia,  că  foarte  cu  greu  se  poate  admite  că  pe  Marte 
ar  fi  existând  oameni;  ba,  această  hipoteză  e  aproape  inadmisibilă.  Com¬ 
poziţia  aerului,  temperatura  şi  raporturile  gravitaţiunii  sunt  foarte  diferite 
de  cele  de  pe  pământ,  aşa  încât  cu  greu  ne  putem  închipui  că  pe  Marte 
ar  fi  existând  vreo  vietate.  Canalurile  ce  ar  fi  existând  acolo,  după  pă¬ 
rerea  unor  învăţaţi,  nu  trebuie  să  le  explicăm  ca  pe  nişte  opere  ome¬ 
neşti.  Asemenea  canaluri  nici  nu  există  în  realitate,  ci  numai  nouă  ni  se 
pare  că  ar  fi  existând,  de  fapt  însă  sunt  cine  ştie  ce  formaţiuni  la  supra¬ 
faţa  acelei  planete. 

Fost-a  Goethe  monist?  Moniştii  se  provoacă  cu  predilecţie  la  au¬ 
toritatea  poetului  Oeothe  în  favorul  monismului.  Dar  de  tot  cu  nedreptul. 
Un  cercetător  atât  de  temeinic,  cum  este  Chamberlain ,  ne  spune,  într’o 
scriere  a  sa  despic  Geothe  (Miinchen,  Brukman  1912),  că  concepţia  despre 
lume  a  marelui  poet  nu  are  nimic  comun  cu  monismul.  La  pagina  703 
a  scrierii  sale  Chamberlain  zice:  «Acum  în  fine  înţelegem  cu  o  exactitate 
convingătoare,  că  găsirea  lui  Dumnezeu  in  herbis  et  lapidibus  (în  ierburi 
şi  pietri)  nu  are  nici  o  singură  notă  comună  cu  panteismul,  spinozismul 
şi  monismul,  căci  la  baza  concepţiei  lui  Goethe  despre  lume  stă  ideea 
unei  deosebiri  între  Dumnezeu  şi  natură».  Ceice  vrea  sa  cunoască  reli- 
giunea  lui  Goethe,  găseşte  la  Chamberlain  lămuriri  preţioase. 

O  istorisire  veche  despre  potop.  Asiriologul  Dr.  Pobel  consideră 
ca  una  dintre  cele  mai  vechi  istorisiri  despre  potop,  pe  cea  găsită  de  cu¬ 
rând  în  Nippur.  Ea  are  următorul  cuprins: 

In  timpul  acela  Nintu  (zeitatea  creatoare)  se  tânguiâ  ca  o  femeie  ce 
naşte.  Sfânta  Iştar  se  plângea  din  pricina  poporului.  Enki  se  sfătuia  cu 

Anu  şi  Nintu  ca  să  piardă  neamul  omenesc.  In  vremea  aceea  rege  şi 
preot  înalt  în  Şurupac  era  Ziugidda,  care  avea  mare  devotament  faţă  de 
zei  şi  le  imploră  ajutorul  lor,  proşternându-se  la  pământ  cu  smerenie; 
el  comunică  în  fiecare  zi  cu  zei  prin  visuri  şi  îi  conjură  în  numele  cerului 
şi  pământului.  Enki,  care  se  cugetă  cum  să  mântuiască  neamul  omenesc 
de  pierzare,  a  poruncit  regelui  Ziugidda  să  se  ducă  la  un  izvor  şi  să  asculte 
ce-i  va  şopti  acesta.  Tot  el  îi  spune  regelui,  care  reprezintă  pe  Noe,  că: 
«la  porunca  noastră  (a  zeilor)  se  vor  trimite  ploi  multe,  ca  să  nimicească 
neamul  omenesc».  O  parte  a  tablei,  pe  care  se  va  fi  găsit  probabil  in¬ 
strucţia  ce-a  primit-o  Ziugidda  de-a  se  mântui,  lipseşte;  apoi  urmează 
descrierea  viforului  care  purtă  în  toate  părţile  corabia  lui  Ziugidda.  Apoi 
«după  şapte  zile...  a  apărut  zeul  soarelui  şi  a  împrăştiat  lumină  asupra 
ceriului  şi  pământului.  Ziugidda  a  deschis  coperişul  corăbiei  sale  şi  astfel 
a  intrat  lumină  înlăuntru!  corăbiei.  Viforul  s’a  liniştit  şi  apele  au  scăzut; 
Ziugidda  se  roagă  zeilor  şi  le  jertfeşte  un  bou,  o  oaie,  şi  încă  ceva  «cu 
un  corn  mare»,  dar  numele  acestui  animal  nu  se  spune.  Rugăciunea  lui 
e  ascultată;  omenimea  capătă  nemurire,  pe  care  mai  înainte  nu  o  aveâ, 
iar  Ziugidda  cu  mari  onoruri  e  transportat  pe  o  insulă  din  golful  persic, 
unde  trăeşte  ca  într’un  paradis. 

Dr.  Pobel  a  găsit  şi  o  listă  cu  numele  alor  zece  regi,  despre  cari  se 
zice  că  au  domnit  după  potop,  precum  şi  genealogia  altor  zece  regi, 
cari  au  domnit  dela  creare  până  Ia  potop,  adecă  într’un  restimp  dc 
432,000  de  ani. 

Tabla  care  conţine  această  istorisire  despre  potop  a  fost  datată  între 
anii  2500  şi  2000  î.  d.  H. 

* 

Un  articol  de  D.  A.  Palmieri  despre  Filioque,  apărut  în  revista 
Internaţionale  Kirchliche  Zeitschrift,  l-am  publicat  ca  să  arătăm  cetitorilor 
cum  priveşte  chestiunea  Iui  «Filioque»  un  teolog  al  vechilor  catolici,  cari 
s’au  separat  de  biserica  romană  apuseană  după  sinodul  vatican  din  1870, 
fiindcă  n’au  voit  să  primească  învăţătura  despre  infalibil  tatea  papei,  dog¬ 
matizată  de  acel  sinod.  Cum  vedem,  în  «Fdioque»  tl  nu  vede  exprimată 
decât  trimiterea  în  timp  a  Fiului  dela  Tatăl,  nu  şi  purcederea  cea  veşnică. 
Aşa  interpretă  pe  «Filioque»  încă  în  seci.  al  lX-lea  Anastasie,  b  liotccarul 
roman,  de  aceea  n’a  fost  respins  la  început  categoric  de  Râsăriteni.  In 
înţelesul  lui  de  astăzi,  biserica  ortodoxă  îl  respinge,  fiindcă  constitue  o 
abatere  dela  doctrina  revelată  (ev.  loan  15,  26).  Formula  învăţatului  pro¬ 
fesor  Michaud  nu  o  putem  accepta  întocmai,  i-am  publicat  însă  articolul,  ca 
să  arătăm  cum  privesc  şi  alţii  chestiunea  aceasta  controversată  şi  îndeosebi, 
cum  o  priveşte  un  teolog  al  vechilor  catolici,  cu  cari  împreună,  prin  anii 
1874 — 75  au  ţinut  conferinţe  pentru  unirea  bisericilor  şi  reprezentanţi  de 
ai  bisericilor  ortodoxe.  La  conferenţa  din  a.  1875  ţinută  în  Bonn,  au  par¬ 
ticipat  şi  episcopii  Ghenadie  al  Râmnicului  şi  Melchisedec  al  Romanului, 
ca  reprezentanţi  âi  bisericii  din  România. 

Biserică  ortodoxă  română  în  Ierusalim.  In  numărul  trecut  spu¬ 
sesem  că  există  Sa  Bucureşti  un  comitet,  care  colectează  parale  pentru  zi¬ 
direa  unei  biserici  ortodoxe  române  în  Ierusalim.  In  chestiunea  aceasta 
mai  găsim  că  pe  lângă  biserică,  se  va  mai  zidi  şi  o  mănăstire  pentru 
vreo  15  călugări  şi  o  casă  în  care  vor  fi  găzduiţi  vizitatorii  români. 

Toate  acestea  vor  fi  construite  în  stil  românesc,  în  felul  mănăstirei 
Hurezi  şi  cu  motive  reproduse  după  arhitectura  bisericii  Trei  Erarhi 
din  Iaşi. 

Fondurile  de  cari  se  dispune  deocamdată  pentru  ridicarea  acestor 
aşezăminte  se  compun  din  următoarele  sume: 

Donaţi unea  Statului  de  200.000  Lei,  precum  şi  unele  legate  testa¬ 
mentare,  donaţiuni  şi  subscripţii  publice,  care  se  ridică  la  câteva  zeci  de 
mii  de  Lei.  Pentru  o  asemenea  operă  însă,  care  să  cinstească  ţara  şi 
neamul  va  fi  nevoie  de  mai  multe  sute  de  mii  Lei. 

Aci  este  locul  să  spunem  că  orice  ofrande  pentru  acest  scop  măreţ 
trebuiesc  trimise  pe  numele  d-nei  Maria  general  Poenaru,  doamnă  de 
onoare  a  M.  S  Reginei. 

Trebuie  să  mai  spunem  că  toate  confesiunile  creştine  au  la  Ierusalim 
cele  mai  frumoase  şi  impunătoare  aşezăminte.  Fără  îndoială,  deci,  că  este 
de  demnitatea  ţării  şi  a  neamului  românesc  să  avem  şi  noi  acolo  ase¬ 
menea  aşezăminte,  cât  se  va  putea  mai  prezentabile. 

Comitetul  a  hotârît  să  trimită  o  delegaţiune  din  sânul  său  la  Ieru¬ 
salim,  spre  a  cercetă  locul  pe  care  se  va  construi  biserica  şi  celelalte  aşe¬ 
zăminte  şi  a  face  demersurile  trebuincioase  pentru  începerea  lucrărilor. 

Această  delegaţiune  se  compune  din  P.  C.  Arhimandrit  mitrofor  Dio- 
nisie  Simionescu,  stareţul  mănăstirii  Sinaia,  d-nii  Dragomîr  Dimitrescu, 
profesor  la  facultatea  de  teologie,  arhitect  Ghica  şi  Teodor  Burada  din  Iaşi. 

Delegaţiunea  va  plecă  la  Ierusalim  după  Paşti.  Arhimandritul  Dio- 
nisie  şi  d-l  Drag.  Dimitrescu  vor  pleca  mai  înainte  şi  se  vor  opri  la  Con- 
stantinopol  spre  a  se  prezentă  patriarhului  Ecumenic,  căruia  îi  vor  expune 
scopul  urmărit  de  comitetul  din  Bucureşti,  iar  de  acolo  se  vor  întâlni  cu 
restul  delegaţiunei  şi  îşi  vor  urma  călătoria  până  la  Ierusalim. 

Dorinţa  comitetului  este  ca  lucrările  să  se  sfârşească  complect  până 
la  1916,  iar  biserica  româneasca  din  Ierusalim  să  se  sfinţească  odată  cu 
sărbătorirea  măreaţă  a  jubileului  de  50  ani  de  domnie  glorioasă  a  M.  S. 
Regelui. 

Noi  le  dorim  din  toată  inima  cel  mai  desăvârşit  succes  şi  să  se  rea¬ 
lizeze  întocmai  cele  proiectate  de  membrii  comitetului. 

Tipicul  cultului  religios. 

Cazuri  liturgice ,  date  şi  indigitări  tipicotiale  pe  luna  Aprilie  1914. 

Utrenia  în  sfânta  şi  luminata  zi  a  paştilor.  Preotul  îmhrâcându-se  în  cele  mai 
luminate  odăjdii  sub  cântarea  «învierea  ta  Hristoase»  cu  icoana  învierii  cu  evanghelia  şi 
cu  cădelniţa  ese  împreună  cu  tot  poporul  adunat  din  biserică  şi  face  încunjurarea,  apoi  aşe- 
zându-se  în  faţa  tetrapod ului  pus  la  intrarea  în  biserică,  pune  pe  el  evanghelia  şi  icoana 
învierii  şi’l  cădeşte  în  forma  crucii.  Începutul  se  face  cu  «Mărire  sfintei  şi  cei  de  o  fiinţă 
şi  de  vieaţâ  făcătoare  şi  nedespărţitei  Treimi*.  Cântă  apoi  preotul  cântă  singur  troparul 
Paştilor.  După  stihurile  «să  învie  Dumnezeu»  «precum  se  stinge  fumul»  şi  celealalte, 
cântăreţii  cântă  «Hristos  a  înviat  din  morţi».  Cântă  după  acestea  preotul  troparul  Paştilor 
până  la  «şi  celor  din  mormânturi»  de  unde  îl  continuă  cântăreţii.  După  aceasta  se 
face  intrarea  în  biserică,  cântându-se  «Hristos  a  înviat»  până  atunci  până.când  se  aşează 
fieştecare  la  locul  lui.  Preotul  zice  apoi  ectenia  cea  mare  de  începere,  după  a  cărei 
vosglas  se  începe  imediat  canonul  Paştilor,  aşa  că  irmosul  dintâiu  al  fieştecărei  pesne 
fără  stih  îl  cântă  preotul,  iar  celelalte  irmoase  cu  stihul  «Hristos  a  înviat  din  morţi»,  le 
cântă  stranele.  După  fieştecare  peasnă  a  canonului  se  face  eţtenie  mică.  La  peasna  a 
treia  după  ectenie  se  cântă  pe  melodia  troparului  glasului  4,  ipacoiul  «Venit-au  mai 
nainte  de  dimineaţă»,  iar  la  peasna  a  6-a  condacul  şi  icosul  praznicului.  To  taici  se  ce¬ 
teşte  de  3  ori  «învierea  lui  Hristos  văzând»,  şi  se  cântă  stihira  «Înviind  lsus  din  mor¬ 
mânt».  —  La  peasna  a  9-a  nu  se  cântă  «măreşte  suflete  al  meu»,  ci  pripeiele  acestei 
pesne  din  Penticostariu.  După  sfelilnă,  care  se  cântă  de  3  ori,  urmează  hvalitele  ia  cari 
se  cântă  4  stihiri  ale  glasului  l  din  Octoih  şi  4  stihiri  a  Paştilor  din  Penticostariu. 
«Mărire  şi  acum»  «Ziua  învierii  şi  să  ne  luminăm  cu  prăznuirea  din  Penticostariu.  Se 
face  după  aceasta  sărutarea  evangheliei  şi  a  icoanei  învierii,  cari  spre  acest  scop  sunt 
puse  pe  Tetrapod  şi  stranele  cântă  troparul  «Hristos  a  înviat».  După  sărutare  preotul 
ceteşte  lin  şi  spre  înţeles  cuvântul  de  învăţătură  a  lui  loan  Gură  de  Aur,  «De  esie  cineva 
bine  credincios».  Se  cântă  apoi  troparul  lui  loan  Gură  de  Aur.  «Din  gura  ta,  ca  nişte 
lumină  de  foc  strălucind  darul»  şi  după  Ectenia  «milueşte-ne  Dumnezeule»  şi  a  celor 
6  cereri,  preotul  face  Otpustul. 

La  liturghie.  In  loc  de  «Binecuvintează  suflete  al  meu»  înaintea  iui  «Unulc  Născut» 
şi  în  loc  de  fericiri  se  cântă  pripeiele  antifoaneior  din  Panti costa riu.  Irmosul  Paştilor 
în  loc  de  «cuvine-se  cu  adevărat-,  priceasna  cu  trupul  lui  Hristos  vâ  cuminecaţi».  In 
loc  de  «Bine  e  cuvântat  celce  vine  întru  numele  Domnului»  şi  în  loc  de  «Vâzut-am  lu¬ 
mina  cea  adevărată»  «să  se  umple  gurile  noastre»  şi  «fie  numele  Domnului»  se  cântă 
«Hristos  a  înviat  din  morţi». 

In  sfânta  şi  luminata  zi  a  Paştilor  la  vecernie.  După  binecuvântarea  preotului  se 
zic  stihurile  şi  se  cântă  troparul  Paştilor  ca  şi  la  începutui  utreniei.  După  Ectenia  cea  mare 
de  începere,  urmează  «Doamne  strigat-am»  cu  stihirile  pe  6  dela  glas  2  «Mărire»  «Laudă 
de  mântuire  cântând»  «şi  acum»  «Trecut-a  umbra  legii»,  tot  dela  acest  glas.  Vohodul 
se  face  cu  evanghelia.  «Lumină  lină»  şi  prohimenul.  «Cine  este  Dumnezeu  mare  ca 
Dumnezeul  nostru»  cu  stihurile  lui  din  Penticostariu.  După  evanghelii-,  urmează  ectenia 
«să  zicem  toţi»  şi  imnul  de  sară  «Invredniceşte-ne  Doamne'-.  După  al  2-lea  vosglas  al 
ecteniei  celor  6  cereri  se  cântă  stihoavna  pe  melodia  antifonului  glasului  2  cu  stihirile 
paştilor  pe  melodia  troparului  glasului  5.  După  stihoavnă  troparul  Paştilor  de  3  ori  şi 
otpustul  dupâcum  este  indicat  în  Penticostar. 

Luni  în  7  Aprilie  a  doua  zi  de  Paşti  la  utrenie.  începutul  cu  «Mărire  sfintei 
şi  cei  de  o  fiinţă  şi  nedespărţitei  Treimi»  şi  cu  cântarea  troparului  Paştilor  şi  a  stihu¬ 
rilor  ca  în  ziua  primă.  După  ectenia  cea  mare  canonul  aşa,  după  cum  s’a  cântat  în 
ziua  primă.  La  hvalite  se  pun  4  stihiri  ale  glasului  2  şi  4  stihiri  ale  Paştilor  pe  glas  5 
cu  «Mărire  şi  acum»  după  doxologie  urmează  troparul  *Hrist~s  a  înviat»  şi  liturghia  aşa 
după  cum  s’a  arătat  în  prima  zi  a  paştilor. 

Luni  a  doua  zi  de  Paşti  la  vecernie.  După  binecuvântarea  dela  preot  se  cântă 
troparul  Paştilor  cu  stihurile.  Preotul  zice  ectenia  cea  mare  de  începere  şi  strana  cântă 
Doamne  strigat-am  pe  melodia  glasului  3  cu  6  stihiri  şi  «mărire».  «Ceice  stăm  cu  ne¬ 
vrednicie  în  prea  curata  casa  ta»,  «şi  acum».  «Cum  să  nu  ne  mirăm».  După  vohod 
«Lumină  lină»  şi  prohimenul  «Dumnezeul  nostru  în  cer  şi  pe  pământ  toate  câte  a  vrut 
a  făcut»  şi  stihurile  lui.  Ectenia  «să  zicem  toţi»,  «lnvredniceşte-ne  Doamne»  «să  plinim 
rugăciunile  noastre»  şi  stihoavna  cu  stihira  glasului  3  «Hristoase  cela  ce  cu  patima  Ta» 
şi  cu  stihirile  Paştilor  şi  otpustul. 

Precum  s’a  făcut  utrenia  şi  vecernia  de  Luni  a  2-a  zi  de  Paşti,  aşa  se  face  şi  în 
celelalte  zile  a  sâptămânei  luminate,  numai  glasurile  se  schimbă,  Marţi  fiind  la  rând 
glas  3,  Miercuri  glas  4,  Joi  glas  5,  Vineri  glas  6,  Sâmbătă  glas  8. 

Sâmbătă  12  Aprilie  la  vecernie.  Preotul  dă  binecuvântarea  zicând:  «Bine  este 
cuvântat  Dumnezeul  nostru  totdeauna  acum  şi  pururea  şi  în  vecii  vecilor».  După  amin, 
strana  ceteşte  psalmul  de  sara  şi  catisma  prescrisă.  După  vosglasul  ecteniei  celei  mari 
se  cântă  «Doamne  strigat-am».  Aici  nimic  nu  se  cântă  din  octoih  sau  din  «mineiu»  ci 
numai  din  Penticosiariu.  După  «Mărire  şi  acum»  la  «Doamne  strigat-am»  se  face  vohod 
şi  se  ceteşte  «Lumină  lină»  şi  prohimenul  de  Sâmbătă  sara.  Celealalte  părţi  ale  vecerniei 
ca  de  obiceiu;  «Ectenia  să  zicem  toţi»  «lnvredniceşte-ne  Doamne»,  ectenia  celor  6 
cereri  şi  stihoavna  Penticostarului  cu  «Mărire  şi  acum»,  «lubitorule  de  oameni,  mare  şi 
neasemănată  este  mulţimea  îndurărilor  Tale»  tot  din  Penticostar.  «Acum  slobozeşte» 
«Preasfântă  Treime»  «Tatăl  nostru»  şi  troparul  «Pecetluit  fiind  mormântul  vie  aţă  din 
mormânt  ai  resărit»  şi  otpustul. 

Dumineca  în  13  Aprilie;  Dumineca  a  doua  după  Paşti  a  Tomei.  La  utrenie. 
După  binecuvântare  «Hristos  a  înviat-  de  3  ori;  odată  dela  preot  şi  de  2  ori  dela  strane. 
Se  cetesc  psalmii  de  dimineaţă  şi  se  zice  ectenia  cea  mare  de  începere.  După  vosglas, 
pe  melodia  troparului  glasului  7  «Dumnezeu  este  Domnul»  de  4  ori  şi  însuş  troparul 
acestei  dumineci  de  3  ori  cu  «Mărire  şî  acum». 

După  ectenia  mică  se  cetesc  stihologiile  catismei  şi  se  cântă  seria  primă  de  se- 
delne  din  Penticostar.  După  a  11-a  ectenie  mică  urmează  seria  a  11-a  a  sedelnelor  din 
Penticostar  şi  Polileul  cu  pripelele  acestui  praznic.  Ectenie  mică  şi  sedealna  Polileului 
antifoanele  glasului  4  dela  sărbători  şi  prohimenul  «Laudă  Jerusalime  pe  Domnul».  Evan¬ 
ghelia  utreniei,  «Învierea  lui  Hristos  văzând»  psalm  50.  «Mărire»  pentru  rugăciunile 
apostolilor  «şi  acum  «Pentru  rugăciunile  Născătoarei  de  Dumnezeu».  Stihira  glasului 
6.  «înviind  Isus  din  mormânt».  Preotul  zice  ectenia  «Mântueşte  Doamne  poporul  tău» 
după  a  cărei  vosglas  strana  cântă  catavasiile  Paştilor.  La  peasna  a  3-a  ipacoiul  «Precum 
ai  venit  în  mijlocul  învăţăceilor  Tăi  Hristoase»  iar  la  peasna  a  6-a  condacul  şi  icosul 
Penticostarului  La  peasna  a  0-a  nu  cântăm  «măreşte  suflete  al  meu»  ci  pripelele  ca¬ 
nonului  cu  «Luminează-te»  la  sfârşitul  lor.  După  ectenia  mică  «Sfânt  este  Domnul»  şi 
sfetilna  Penticostarului,  cu  «Mărire  şi  acum»,  «Astăzi  primăvara  miroseşte».  La  hvalite 
se  cântă  numai  stihirile  Penticostarului  pe  4  cu  «Mărire».  După  8  zile  dela  scularea 
Ta»  «şi  acum*.  «Preabinccuvântată  eşti»  şi  doxologia  cea  mare,  ambele  pe  melodia 
troparului  glasului  1. 


